LOPARE: Stipendije za srednjoškolce bravarskog smjera :: Dešavanja u Bijeljini ::\n27. maj 2020. / 05:49\nLOPARE: Stipendije za srednjoškolce bravarskog smjera\nSrednjoškolci bravarskog smjera iz Lopara mjesečno će dobijati stipendije u iznosu od po 50 KM, a novac će izdvajati firma "Termoelektro oprema" i opština Lopare.\nUgovor o stipendiranju učenika danas su potpisali načelnik opštine Lopare Rado Savić i direktor firme "Termoelektro opreme" Mladen Arsenović.\nSavić je rekao da će opština Lopare i "Termoelektro oprema" davati po 25 KM i da se nada da će to zainteresovati učenike za bravarsko-metalsku struku.\n"Bez dobrog sluha privrednika i lokalne zajednice ne može doći do konkrentih projekata niti rješavanja brojnih problema, što se tiče i privrede, zapošljavanja i zadržavanja radne snage", rekao je Petričević.\nPetričević je pozdravio aktivnosti većinskog vlasnika "Termoelektor opreme" Ilije Stjepanović u Loparama, koje smatra od velikog značaja za opštinu i Republiku Srpsku.\nDirektor "Termoelektro opreme" Mladen Arsenović rekao je da su podijelili veliki broj stipendija za srednjoškolce i studente, kao i niz protokola o tehničko-poslovnoj saradnji sa prestižnim i obrazovim ustanovama.\n"Sve učenike koji u Loparama pohađaju prvi i drugi razred srednje škole metalskog smjera stipendirali smo bez izuzetka i ograničenja", rekao je Arsenović.


Otvoren novi pogon turskog Teklasa u Vranju: Srbija je pogodna za investicije\nRegion 14.03.2022, 16:50\nU Vranju je otvorena fabrika Teklas Automotive d.o.o. koja do kraja godine treba da zaposli 1.500 radnika i za narednih pet godina uloži još 22 miliona eura.\nNa svečanom otvaranju, ambasador Turkiye u Srbiji Hami Aksoy rekao je da je ponosan na 24. tursku investiciju u ovu zemlju, a srbijanski predsjednik Aleksandar Vučić da ona mijenja sudbinu Pčinjskog okruga.\nTeklas, koji se bavi proizvodnjom crijeva za automobilsku industriju, poslovanje u Srbiji započeo je prije šest godina otvaranjem fabrike u Vladičinom Hanu, gdje sada u tri proizvodne hale radi više od hiljadu ljudi. Kako se čulo na otvaranju, cilj kompanije je da u Srbiji zaposli 2.500 radnika.\n- Svakog dana Turkiye ulaže sve više i više u ovu prelijepu zemlju. Okruženje koje pogoduje investicijama u Srbiji privlači ne samo investicije iz Turkiye, nego iz cijelog sveta, a sve to zahvaljujući viziji i podršci predsjednika Vučića, istakao je Aksoy.\nPrema njegovim riječima, prošlogodišnja direktna strana ulaganja u Srbiju iznosila su 3.9 milijardi eura, a te godine obilježen je i rekord u visini robno-novčane razmjene Srbije i Turkiye, koja je dostigla dvije milijarde dolara, a naredni cilj je pet milijardi.\n- Prošle godine uspostavili smo i direktne letove između Beograda i Ankare prvi put u historiji, a Air Serbia je počela da leti iz Niša i Kraljeva za Istanbul. Avioni su puni, ne prevoze samo turiste, nego sve više biznismena i investitora iz Turkiye, rekao je turski ambasador.\nNaveo je da je među svim turskim kompanijama u Srbiji posebno ponosan na Teklas, kompaniju jedinstvenu po tome što je njen generalni direktor dobio zlatnu medalju za zasluge od srbijanskog predsjednika. Pogon u Vranju otvoren je u hali ugašene italijanske kompanije za proizvodnju obuće Geoks, nakon što je ona poslije pet godina obustavila rad i bez posla ostalo oko 1.200 ljudi.\n- Prošle godine, kada su svi radnici ovdje bili blizu toga da izgube posao, Teklas je doneo odluku da uloži ovdje. Sada zapošljava oko 300 ljudi, planira da to proširi na 1.500 i u naredih pet godina uloži još 22 miliona eura. Naglasio bih da radnicima plaća 50 odsto više od minimalne plate, kazao je Aksoy i dodao da se ovim nastavlja unapređivanje tursko-srpskih odnosa u svim oblastima, na dobrobit naroda.\nPredsjednik Vučić rekao je da otvaranje nove kompanije u Vranju, gdje radi oko 300 ljudi, mijenja sudbinu Pčinjskog okruga.\n- Zaposlit će 1.500 ljudi sa 100 do 120 odsto većom platom od one koji su imali ljudi u Geoksu. Kada nas je napustio italijanski investitor, dragi radnici, borio sam se za vas. Ja sam pozvao, i ljudi iz mog tima, gospodina Nebija Anila, pozvali smo i molili da nam učini i napravi fabriku ovde i on je to prihvatio, istakao je Vučić.\nDodao je da će država pomoći ovu investiciju “onoliko koliko može“.\n- Neki to pogrešno razumiju. Ne investiramo mi u fabrike, mi investiramo u ljude, da vi ovdje imate posao, zato što hoćemo da imate posao u Vranju i Vladičinom Hanu, kazao je Vučić.\nIstakao je i da mu je direktor Teklasa Nebi Anil obećao da će za dvije do tri godine otvoriti treći pogon u Bujanovcu ili Trgovištu, gdje ima mnogo siromašnih i nezaposlenih ljudi.\n- Bit će i neka mogućnost veća, da li će to biti Beograd ili Niš, sa uvođenjem informacionih tehnologija, ali gdje će bolje to da bude nego u Srbiji. Gdje god kažete za četvrtu lokaciju, mi pristajemo i ne pitamo ništa, gdje god imate najbolji univerzitet, šta god tražite, rekao je Vučić.\nDirektor Teklasa istakao je da za mjesto ulaganja bira Srbiju jer se ona najbolje kotira kada je reč o troškovima.\n- Kada uzmemo u obzir kvalitet radne snage, lokaciju i pristup Vlade prema investitorima, mogu reći da je Srbija najbolja država za ulaganje u Evropi. Zahvaljujući ovoj investiciji, uvjeren sam da ćemo na dobitku biti mi, naši radnici i cijela Srbija, kazao je Anil.\nPlanira da ove godine dostigne promet od 100 miliona eura, a kada broj zaposlenih u Srbiji bude 2.500 očekuje promet od 250 miliona eura.\nKompanija Teklas Automotive je prošle godine obeležila 50 godina u automobilskoj industriji. Do sada je investirala u 11 proizvodnih lokacija u Bugarskoj, Kini, Meksiku, Srbiji, Turskoj i Sjedinjenim Američkim Državama. Zapošljava više od 6.000 radnika, a izvozi u zemlje Evrope i Amerike, piše AA.


Srbiji nude da kapitulira: „Kompromis“ je priznanje Kosova i razmena teritorija - Sputnjik Srbija\n20:54 25 Februar 2021\n21:49 26.01.2021 Preuzmite kraći link\nPredlog Srbiji da nađe kompromis sa Kosovom tako što bi prihvatila, ili razmenu teritorija, ili priznala nezavisnost Kosova, uz autonomiju za srpsku zajednicu krajnje je bezobrazan. Tu se ne radi ni o kakvom kompromisu, već je ponuđeno Srbiji da kapitulira, pa da se to onda nazove kompromisom.\nOvako izveštaj o nastavku procesa dijaloga između Beograda i Prištine Međunarodne krizne grupe i tri opcije koje bi se mogle naći na pregovaračkom stolu, koje se u njemu pominju, komentariše analitičar Dragomir Anđelković.\n„Ako Međunarodna krizna grupa stvarno želi kompromis, onda je Srbiji morala da ponudi fer podelu Kosova, koja bi podrazumevala vraćanje severa i kosovskog Pomoravlja u okrilje Srbije, kao i eksteritorijalnost za manastire i, paralelno sa tim, samoopredeljenje za Republiku Srpsku. To bi onda bio kompromis“, smatra on.\nKapitulaciju Srbije bi da nazovu kompromisom za Kosovo\nSve što je manje od onoga što je naveo, Anđelković, kako kaže, smatra kapitulacijom i nada se da niko u Srbiji neće biti spreman da to podrži.\nUticaj Međunarodne krizne grupe, kada se posmatra pojedinačno nije veliki, dodaje naš sagovornik; međutim, ako se posmatra kumulativni efekat albanskih lobista, a ova organizacija spada u tu grupu, njihovo mišljenje ima težinu – lobisti onih koji rade protiv Srba od Prištine do Sarajeva, aktivirali su se zato što misle da je došlo vreme da se Bajdenovoj administraciji nametne novi pristup Balkanu.\n„Da na samom početku njenog delovanja energično zahtevaju redefinisanje politike prema nama, što znači vraćanje na ono što su radili devedesetih godina. Tako da je sve to više u funkciji pritiska na američku administraciju. S druge strane, to je pokušaj da nas zaplaše, da pomislimo da će se to i desiti u punoj meri, pa da potrčimo da tražimo nekakav lažni kompromis“, kaže Anđelković.\nAmerička administracija ima isuviše problema kod svoje kuće i na drugim meridijanima, da bi se u punom kapacitetu bavila Balkanom, a uz to, i svet se bitno promenio – Amerika je mnogo slabija nego što je bila devedesetih, a druge sile su mnogo jače. U takvom kontekstu, antisrpski lobisti ipak ne mogu da rade po obrascu iz devedesetih, zaključuje Anđelković.\nU izveštaju pod nazivom „Ponovno pokretanje dijaloga između Kosova i Srbije“, na 27 strana, u pet poglavlja, govori se o ulozi EU u pregovorima o tehničkim pitanjima, ali analitičari Međunarodne krizne grupe pominju i tri opcije za postizanje kompromisa.\nPrva je nagrađivanje Srbije, koja bi, kao nagradu za priznanje kosovske nezavisnosti dobila donatorsku podršku i članstvo u EU. Druga je priznanje nezavisnosti Kosova u zamenu za stvaranje autonomnih zona Srba na KiM i Albanaca u Srbiji, a treća opcija je razmena teritorija.\nMKT – grupa koja proizvodi krize\nMeđunarodna krizna grupa je međunarodna nevladina inicijativa za rešavanje sukoba, na čijem se čelu nalaze uticajni političari na izmaku svojih karijera, poput bivše američke državne sekretarke Medlin Olbrajt ili bivšeg finskog predsednika Martija Ahtisarija, koji nisu jedini vezani za konflikte na Balkanu. Među rukovodiocima ove organizacije nalazila se i nekadašnja glavna tužiteljka Haškog Tribunala Luiz Arbur.\nKao promoteri globalnih političkih trendova, MKG je služila i služi za promociju ciljeva globalnih zapadnih centara moći, zbog čega se neretko nalazila na meti kritika, čak i na Zapadu.\nTako je novinar i pisac Tom Hazeldin, urednik časopisa Nju left rivju, oštro kritikovao MKG kao organizaciju koja je naizgled nepristrasna i nezavisna, ali organizaciju koja zagovara NATO ratove.\nI sama MKG nekada se ponašala vrlo nevešto, kao 2013, kada je nagradu za mir dodelila tadašnjem mjanmarskom predsedniku Tein Seinu, u trenutku kada je Hjumen rajts voč objavio izveštaj o etničkim čišćenjima koje podržava Seinova administracija.\nNaredne godine, časopis Trd vorld kvorterli, objavio je niz članaka u kojima se kritikuje uticaj članova MKG na donosioce spoljnopolitičkih odluka, biznis „proizvodnje kriza“ i metodologiju kojom se analitičari MKG služe u svojim istraživanjima, a 2016, grupa se, zbog svog izveštaja o Siriji iz 2011, našla pod salvom kritika prominentnog i uticajnog politikologa Nikolasa Noe.\nIzveštaj MKG pod nazivom „Usporeno samoubistvo sirijskog režima“ ne samo da je podstakao prerano i katastrofalno odbacivanje diplomatskih rešenja koje pomoglo da se građanski rat u Siriji produži, tvrdi Noe.\n„Takođe je odustao od glavne uloge zbog koje prvenstveno postoje nevladine organizacije za mir, promociju i ublažavanje sukoba: zalaganje za snažno međunarodno angažovanje i pregovaračka rešenja koja bezbednost civilnog stanovništva smatraju najvažnijom“, zaključio je on.\nMeđunarodna krizna grupa, razmena teritorija, Kosovo i Metohija, Kosovo


Srpske sredine: Preminula jedna osoba, 35 novoobolelih\nPrema poslednjim podacima Zavoda za javno zdravlje u Kosovskoj Mitrovici, na koronavirus u srpskim sredinama na Kosovu su testirana 94 uzorka, a infekcija je potvrđena kod 35 osoba.\nU Srbiji jos 47 preminulih, 7.549 novih slučajeva\nPrema najnovijim podacima u centralnoj Srbiji od posledica kovida-19 preminulo je još 47 pacijenata, pa je ukupan broj žrtava povećan na 8.234, objavljeno je na sajtu Ministarstva zdravlja covid19.rs.\nNa Kosovu 45 novozaraženih\nNa Kosovu su u poslednja 24 časa preminula četiri lica od posledica koronavirusa, saopšteno je iz Ministarstva zdravlja.\nGračanica: Još četiri osobe pozitivne na koronavirus\nNa teritoriji opštine Gračanice još četiri osobe su zaražene koronavirusom. Nema podataka koliko je trenutno aktivnih slučajeva, kao ni navoda o broju hospitalizovanih.\nU srpskim sredinama 34 novozaražena\nPrema najnovijim zvaničnim podacima, u srpskim sredinama na Kosovu i Metohiji registrovana su 34 nova slučaja infekcije koronavirusom kod 95 testiranih, saopšteno je iz Kriznog štaba opštine Kosovska Mitrovica.\nNa Kosovu i dalje kazne za nepoštovanje antikovid mera\nPolicija je u različitim gradovima na Kosovu u poslednja 24 sata izrekla 730 novčani kazni zbog nepoštovanja aktuelnih mera u borbi protiv koronavirusa.\nNa Kosovu dva preminula zbog korone\nPrema poslednjim podacima u većinski albanskim sredinama na Kosovu na koronavirus su testirana 4.363 lica, a infekcija je potvrđena kod 66 osoba, saopštilo je Ministarstvo zdravlja na Fejsbuku.


PRVA ŽRTVA NOVOG MILOVOG PORAZA: Simović izgubio i pre izbora! - Opcija\nMilutin Simović, kandidat Demokratske partije socijalista za lokalne izbore u Nikšiću, u najmanju ruku nije voljen od strane stranačkih kolega i svi mu okreću leđa. Da stvar bude gora po njega, ne vole ga ni građani Nikšića, koji su od početka protiv njega, jer se posle mnogo decenija i visokih funkcija u Podgorici, vratio u Nikšić tek kada je izgubio sve, a na te iste građane nikada nije ni pomislio. Vratio se da kao gubitnik sačuva bilo kakvu fotelju, pa i ovu lokalnu, koja mu je istinski uvek bila važnija od sugrađana i svog rodnog grada.\nIstovremeno, protiv njega su i kolege iz Opštinskog odbora DPS-a, manje više iz istih razloga, ali i činjenice da iste te kolege žele nekoga svog, nekoga ko nikada nije bežao iz Nikšića radi svojih sebičnih interesa, već je ostao, trpeo i borio se za svoj grad. sa druge strane, protiv Simovića su i one face iz političke direkcije DPS-a na čelu sa Branom Gvozdenovićem, koji ne veruju u njegov kvalitet i sposobnost da učini bilo šta korisno za stranku u Nikšiću. Da stvar bude gora, protiv Simovića je i većina iz poslaničkog kluba DPS-a u Skupštini Crne Gore na čelu sa ambicioznom Nikšića kom Aleksandrom Vuković, koja smatra da njoj pokriva mesto koje sada pokriva Simović, prvenstveno zbog njenih godina i komitske energije.\nNa kraju, protiv Simovića je sve više i sam Milo Đukanović, koji ga je tamo poslao kao školskog druga, jer je počeo da shvata da biti za Simovića u ovom trenutku znači biti protiv odbora DPS-a u Nikšiću, protiv partijske administracije na čelu sa političkim direktorom, protiv poslaničkog kluba DPS-a i njemu omiljene heroine ekstremnog crnogorstva, i iznad svega biti protiv građana koji bi možda glasali za DPS u Nikšiću ako tu listu ne bude vodio Simović. Iz svega navedenog, više je nego očigledno da će Simović biti prva žrtva novog poraza DPS-a u Crnoj Gori.


Šest utakmica odigrano je u noći za nama, a Bogdan Bogdanović i Nemanja Bjelica nisu uspeli da poteru za plej-ofom u Orlandu započnu pobedom: Sakramento je poražen od San Antonija sa 129:120 i pored zapaženih partija naših reprezentativaca.\nBogdanović, koji je skratio kosu posle višemesečne pauze sa odlaskom kod frizera, bio je drugi strelac "kraljeva", a do 24 poena stigao je uz šut 2/4 za dva, 6/11 kada se o trojkama radi i imao je pritom po dva skoka, "krađe" i asistencije za pola sata ukazane šanse. Zaisto to vreme, Bjelica je dao dvostruko manje poena, 12, uz ut 4/5 za dva, 1/3 sa distance, te pet skokova, blokadu, asistenciju i dve osvojene lopte.\nU meču dva tima koja žele da preotmu osmu poziciju Zapadne konferencije od Memfisa, tim Grega Popoviča (koji je rešio da ne kleči tokom intoniranja američke himne, smatrajući da ima boljih načina da se izrazi protest protiv aktuelne situacije u SAD) se bolje snašao. Kako je posle utakmice sam Bogdanović rekao, "Kingsi su fizički bili spremni, ali ne i psihički", dodajući "Mora ovo bolje. Naročito u odbrani".\nAli, nije bilo u odbrani Sparsa rešenja za mnoge poteze srpskih reprezentativaca, koji su se pojavili u dresovima na kojima nisu bila njihova imena. Bjelica je, naime, nosio na leđima natpis "jednakost", na engleskom, a Bogdan "sloboda" na srpskom - u skladu sa dozvolom NBA lige da se pošalju i društveno važne poruke na ovaj način.\nBjelica je na momente igrao i centra u "kraljevima", a to koristio za vešta izvlačenja na spoljne pozicije, pa i dalekometne trojke:\nAko se izuzmu dueli sa nezgodnim, za njega previše brzim Derozanom (27 poena za San Antonio), Bjelica je bio dobar i u odbrani, o čemu je svedočila i akcija rivala koju je on zaustavio blokadom, da bi na drugoj strani terena odmah potom Bogdanović pogodio trojku. Jednu od svojih šest:\nIpak, ni dobri potezi naših asova, ni rekord karijere njihovog saigrača, Dearona Foksa (39 poena) nisu bili dovoljni da se pobedi ekipa Grega Popoviča, "ludog Srbina" - kako je sam sebe svojevremeno nazvao.\nNaime, Demar Derozan je zablistao kada je bilo najvažnije, 17 od pomenutih 27 poena postigao je u poslednjoj četvrtini, a odličnog pomoćnika imao je i u Deriku Vajtu, koji je pored 26 poena čak pet puta naterao igrače Sakramenta da ga fauliraju u napadu. Za to je čak i platio cenu u vidu gubitka zuba.\nDerik Vajt i Nemanja Bjelica na meču San Antonio - Sakramento\n"Žalio nam se posle meča, u svlačionici, na taj gubitak. Ali, prilično sam siguran da može sebi da plati nove zube", šalio se Derozan, čiji će tim (koji ne može da računa na iskusnog Markusa Oldrižda) u nedelju igrati protiv Memfisa, dok Kingse tada čeka megdan sa Orlandom.


Niška televizija » Smena direktora EPS Snabdevanja\nTagovi: Dejan Vasic, direktor, EPS snabdevanje, smena\nDirektor preduzeća EPS Snabdevanje Dejan Vasić smenjen je danas sa te funkcije, a na njegovo mesto imenovan je Željko Marković, saopštio je danas Nadzorni odbor EPS-a.\nNa predlog v.d. direktora EPS-a Aleksandra Obradovića, Nadzorni odbor je na današnjoj sednici doneo odluku o smeni Vasića i najavio utvrđivanje odgovornosti, dodaje se u saopštenju.\nTakođe je najavljeno da će na narednim sednicama Nadzornog odbora biti analiziran rad Elektrovojvodine, Elektrodistribucije Beograd, Jugoistoka, Centra i Elektrosrbije, to jest direktora svih navedenih privrednih društava za distribuciju kod kojih postoji osnovana sumnja da su svojim nečinjenjem i lošim radom doveli do navodnih problema koji su se pojavili u javnosti.\nU saopštenju se navodi i da je, u saradnji sa ministrom energetike Zoranom Mihajlović, v.d. direktora Elektroprivrede Srbije Aleksandar Obradović, 21. januara 2014. godine održao sastanak poslovodstva na kojem su analizirani do sada postignuti rezultati i uočeno je da je došlo do propusta u poslovanju Privrednog društva EPS Snabdevanje i svih distribucija Elektroprivrede Srbije.\nNa sastanku poslovodstva, koji je Obradović održao, u saradnji sa ministrom energetike Zoranom Mihajlović, analizirani su rezultati i uočeno je da je došlo do propusta u poslovanju EPS Snabdevanja i svih distribucija EPS-a.\nNa tom sastanku zaključeno je da, iako je kontrolom decembarskog obračuna utrošene električne energije, utvrđeno da nije bilo sistemske greške, EPS Snabdevanje ipak nije ispunilo sve obaveze preuzete 1. jula 2013. godine, nisu ispoštovane smernice iz EPS-a i došlo je do velikog nezadovoljstva kupaca.\nKonstatovano je da nije postojala namera EPS-a ili nekih njegovih delova da „naduva“ račune, ali da su činjenice na terenu pokazale da je bilo dosta individualnih propusta i preduzeća za distribuciju, te će direktori i njihovi saradnici odgovarati za njih.\n„Pojedini od njih su bili država u državi i ponašali se kao izdvojeni lokalni feudi zanemarujući zadovoljstvo građana, već su se brinuli samo za sopstvene interese.\nOvo je tek početak u razbijanju ovih feuda, a svi koji se protive korporativizaciji prepreka u razvoju EPS-a ne rade u interesu građana Srbije“, navodi se u saopštenju tog preduzeća.\nSvaki kupac ima pravo na reklamaciju ukoliko ima i najmanju sumnju u ispravnost računa, jer uvek postoji mogućnost da dođe do greške u pojedinačnom slučaju, navode u EPS-u.\nPoslovodstvo smatra da je sistemsko rešenje korporativizacija, koja će dovesti do efikasnijeg poslovanja, unapređenja svih procesa u okviru EPS-a i odgovorost će konačno dobiti ime i prezime.\nIstiče se da su promene u EPS Snabdevanju tek početak i da će provere odgovornosti u narednom periodu biće urađene i po dubini u svim društvima za distribuciju.\nMinistarka Mihajlović je podsetila da je Nadzorni odbor EPS-a za novog direktora EPS Snabdevanja imenovao Željka Markovića, koji ima dugogodišnje iskustvo u obavljanju poslova u EPS-u.


Derbyshire: smeštaj za odmori i domovi - Ujedinjeno Kraljevstvo | Airbnb\nSmeštaji za odmor – Derbyshire\nNajbolje ocenjeni smeštaji za odmor – Derbyshire\nAneks - Belle Vue House\nAneks kuće Bel Vju sagrađen je za sluge glavne kuće 1823. godine. Zgrada drugog stepena komanduje uzdignutom pozicijom iznad Matlock Batha. Objekt je s ljubavlju ažuriran kako bi zadržao značajke razdoblja i istovremeno osigurao moderan život. Objekat je dostupan preko leta kamenim stepenicama sa donjeg pogonskog puta. Zbog perioda prirode i istorijskog smeštaja, parking na putu je neophodan.\nPopularni sadržaji u smeštajima za odmor – Derbyshire\nDrugi sjajni smeštaji za odmor na lokaciji Derbyshire


! /Kako je Jelena Trivić odbrusila Miloradu Dodiku u NSRS: Ti si kriv za loše obrazovanje / Radio Sarajevo\nFoto: RAS Srbija/Jelena Trivić i Milorad Dodik\n! / Kako je Jelena Trivić odbrusila Miloradu Dodiku u NSRS: Ti si kriv za loše obrazovanje\n18. 07. 2019. u 19:23:00 Radiosarajevo.ba\nPredsjedavajući Predsjedništva Bosne i Hercegovine Milorad Dodik rekao je da bi u dogovoru s predsjednikom bh. entiteta RS i Vladom RS u septembru trebalo da bude ponuđen cjelovit plan za stimulisanje mladih da ostanu i rade u tom entitetu.\n"Jedna od mjera biće da se svakom novom bračnom paru dodijeli kredit od 30.000 KM i da im se otpiše trećina kada se im rodi prvo zajedničko dijete, ako dobiju dvoje djece otpisaće im se dvije trećine, a ako se u toj porodici rodi troje djece da se kredit u cjelosti otpiše", rekao je Dodik, prenosi SrpskaInfo.\nOn je na posebnoj sjednici Narodne skupštine RS na kojoj će se poslanici izjasniti o potvrđivanju izjave predsjedavajućeg Predsjedništva Bosne i Hercegovine Milorada Dodika da je po vitalne interese RS veoma štetan zaključak o zvaničnom stavu BiH u vezi sa nastavkom izgradnje mosta Komarna-Pelješac, naveo da će se stimulisati i izgradnja vrtića.\nDodik je, replicirajući tokom rasprave, rekao da je zvaničan stav PDP-a da će podržati njegovu izjavu, te da mu zastupnica PDP-a Jelena Trivić ne može govoriti o principijelnosti, jer je i sama ranije tvrdila da neće prihvatiti mandat, a sada sjedi u Narodnoj skupštini.\n"Bez te reforme, ovo društvo se neće kretati naprijed", dodao je Dodik.\nZastupnica PDP-a Jelena Trivić rekla je da se predsjedavajući Predsjedništva BiH Milorad Dodik preglasan “po pitanju vitalnog interesa Hrvata” i ponaša se kao “hrvatski, a ne srpski član”.\n"Drago mi je što sam vas 'isprovicirala' da pričate normalno. Loše obrazovanje ste vi priznali. Što se tiče RS, koju ste tako 'jaku' napravili, oduševljavam se. Išla sam u školu tolike godine i 'oduševljavam se vašim rezultatima'. Vi ste rekli. 'Možete biti najbolji student ili najbolji stručnjak u nekoj oblasti ali ako niste u sistemu vlasti, ako niste dio vlasti, sve to može izgledati kao zabluda'. Ispod svakog nivoa je da Vi pričate o obrazovanju", istakla je Jelena Trivić.\nTagovi: Jelena Trivić Milorad Dodik NSRS Pelješki most Hrvatska obrazovanje


Usvojene odluke o programu korištenja vodnih i šumskih naknada | Opština Višegrad\nUsvojene odluke o programu korištenja vodnih i šumskih naknada\nOdbornici Skupštine opštine Višegrad usvojili su danas odluku o programu korišćenja prihoda ostvarenih na osnovu vodnih naknada za ovu godinu za šta je u budžetu opštine planirano 375.500 KM.\nNačelnik odjeljenja za prostorno uređenje i stambeno-komunalne poslove opštine Aleksandar Đukanović rekao je da se ovim programom finansiraju projekti kao što su nastavak uređenja Osojničkog potoka za koji je izdvojeno oko 38.000 KM, uređenje kišne kanalizacije u naselju Gornje Šeganje, te izgradnja vodovodne i kanalizacione mreže u naselju Garča.\nOn je dodao da se dio sredstava izdvaja za sanaciju mostova, za izgradnju kanalizacije u naselju Vučine, kao i drugi projekti u sektoru voda.\nOdbornici su usvojili i program korištenja sredstava planiranih na osnovu naknada za korišćenje šuma i šumskog zemljišta za ovu godinu, za šta je u budžetu planirano oko 265.000 KM.\nĐukanović je naveo da sredstva po ovom osnovu planiraju za ulaganje u sanaciju lokalnih nekategorisanih puteva, njihovo asfaltiranje, nabavku i ugradnju zaštitnih ograda, odnosno bankina.\n„Usvojena je odluka o visini poreske stope od 0,11 odsto i 0,09 odsto za objekte u kojima se obavlja proizvodna djelatnost“, dodao je Đukanović.\nOn je napomenuo da je usvojena i odluka o visini vrijednosti nepokretnosti na dan 31. decembar 2018. godine i koja predstavlja osnov za Poresku upravu za izradu oporezivanja, a koji je uglavnom zadržan na prošlogodišnjem nivou uz neznatne korekcije.\n„Usvojen je plan korišćenja javnih površina, usvojena je i dopuna Odluke o komunalnim i administrativnim taksama, kao i dopuna Odluke o uređenju prostora građevinskog zemljišta. Nastavlja se postupak za donošenje jednog od najvažnijih strateških dokumenata prostornog plana opštine Višegrad, revizije određenih regulacionih i sprovedbenih dokumenata prostornog uređenja“, naveo je Đukanović.\nŠef kluba odbornika SNSD-a Darko Andrić rekao je da je na današnjem zasjedanju unaprijeđen rad Direkcije za razvoj, koja će uskoro zaživjeti u punoj namjeni radi čega je i osnovana.\n„Direkciji je doznačeno korištenje kancelarija i poslovnog prostora kao što je slučaj i sa drugim udruženjima i organizacijama u Višegradu“, dodao je Andrić.\nOn je naglasio da se radi na uređenju Osojničkog potoka, uređenju kanalizacije u naselju Gornje Šeganje, prikupljanje vode kod Gradskog stadiona, šahtovi u Vidovdanskoj i Ulici Jovana Dučića, u naseljima Garča i Glogova, sanacija mosta u Ristićima, Batkovcima i Veletovu.\nAndrić je istakao da su odbornici upoznati o sprovedenim izborima u savjetu mjesnih zajednica, gdje očekuju da će mjesne zajednice dati veliki doprinos u poboljšanju uslova i načina života u Višegradu.


Rekonstrukcija i elektrifikacija pruge od Niša do Dimitrovgrada - Gradjevinarstvo.rs\nNajavljen je početak rekonstrukcije pruge od Niša do Dimitrovgrada koja bi trebala da krene sa realizacijom na proleće. Ministar građevinarstva, saobraćaja i infrastruture Tomislav Momirović razgovarao je o ovome i rešavanju problema čekanja vozova na granici sa bugarskim kolegom Hristom Aleksijevim. U saopštenju Ministarstva ističe se da je cilj razgovora bio poboljšanje protoka teretnog, ali i putničkog saobraćaja međunarodnom prugom Niš-Dimitrovgrad, ali i na putnom koridoru koji spaja dve zemlje.\nMomirović je istakao da Srbija gradi ili projektuje više od 1.200 kilometara auto-puteva i brzih saobraćajnica, i dodao da je od ogromne važnosti projekat rekonstrukcije i elektrifikacije pruge od Niša do Dimitrovgrada.\n- Informisao sam kolegu da mi planiramo da na proleće krećemo da rekonstruišemo kompletno prugu od Niša do Dimitrovgrada - rekao je Momirović. Takođe je naveo da očekuje da će radovi trajati nešto manje od tri godine, i da se u narednih nekoliko meseci pušta brza pruga Beograd - Novi Sad.\nHristo Aleksijev je rekao da je Koridor 10 apsolutni prioritet, jer bez obzira što Srbija nije u EU, biznis prati najkraći put, a najkraći put je kroz Srbiju. Upravo se zbog toga ka Srbiji gradi magistralni auto-put "Evropa", kao i železnička linija ka Srbiji. Izjavio je i to da će lično inicirati sastanak u Evropskoj komisiji kako bi se tražila podrška za ozbiljno finansiranje rekonstrukcije železničke pruge od Niša ka Bugarskoj.\nSastanku je prisustvovao i direktor Stalnog sekretarijata Transportne zajednice za Zapadni Balkan, Matej Zakonjšek.\nZakonjšek je rekao da mu je veoma drago da Srbija ima ozbiljne projekte koji se tiču modernizacije pruga i da je to od velike važnosti za celu Evropu.\nProblem je predugo čekanje na prelazak granice, i na pruzi, i na putu. Razgovarali smo o načinima na koje može da se reši, a najefikasnije je uspostavljanje "zelenih koridora" između Srbije i Bugarske i formiranje zajedničkih graničnih prelaza, što mi snažno podržavamo, zaključio je Zakonjšek.


Radio Šumadinac > Forum > OPŠTI FORUMI > Sport > Vaterpolo > Juniori Srbije osvojili titulu prvaka Evrope\n31.08.2014 22:29 #1\nTBILISI - Juniorska vaterpolo reprezentacija Srbije osvojila je titulu prvaka Evrope savladavši danas u finalnoj utakmici u Tbilisiju selekciju Mađarske sa 7:6 (3:1, 1:1, 1:3, 2:1).\nOdigrana je sjajna utakmica, pravo finale. Nakon vođstva Srbije sa 4:1 početkom druge četvrtine, Mađari su zaigrali bolje i čak poveli sa 5:4, međutim, izabranici Vladimira Vujasinovića početkom poslednjeg dela obezbedili su sa dva gola nedostižnu prednost koju su rivali samo smanjili 19 sekundi pre kraja.\nVeliki uspeh ostvarili su golmani Milan Vitorović, Lazar Dobožanov (obojica Vojvodina), Nikola Radulović, Marko Manojlović, Gavril Subotić, Draško Gogov, Ognjen Stojanović, Mateja Asanović, Nikola Jakšić, Mihajlo Repanović (Partizan), Đorđe Lekić, Ivan Gvozdanović (Vojvodina), Radomir Drašović (Crvena zvezda).\nTrijumfom juniora na evropskom prvenstvu upotpunjen je sjajan uspeh i dominacija srpskog vaterpola ovog leta.\nPrethodno je seniorska reprezentacija Srbije osvojila Svetsku ligu, prvenstvo Evrope i trofej FINA kupa.


Advokat Borivoje Borović, književnik Vladimir Kecmanović, dramski pisac Siniša Kovačević, istoričar Čedomir Antić, nekadašnja predsednica DSS Sanda Rašković Ivić... Od očekivanih imena do potpunih iznenađenja. Tako se može oceniti spisak onih koji će podržati Narodnu stranku.\nBorović za “Blic” kaže da podržava Jeremića “jer se radi o nekompromitovanom čoveku”.\n- Uopšte mi je bliska ta politička stranka kao moderna politička opcija desnog centra - navodi Borivoje Borović.\nOn kaže da je nekada imao Narodnu stranku pravde, kao i da je bio u SPO i da su obe te stranke bile isto orijentisane.\n- Novu Narodnu stranku vidim i kao modernu evropsku partiju - kaže Borović.\nNekadašnja predsednica DSS Sanda Rašković Ivić kaže da razgovara sa ljudima na lokalu iz Pokreta za spas Srbije na čijem je čelu.\n- Svakako sam počastvovana, ali čekam da razgovore sa svojim odborima privedem kraju. Politika Jeremića, narodnjačka, jeste nešto što je meni najbliže, obuhvata i nacionalno i demokratsko u sebi, to je politika koju je zastupao i moj otac, zbog koje sam se ja priključila DSS-u i lično je spovodim. Zato je svako ko je zastupa moj istomišljenik - navodi za “Blic” Rašković Ivić.\nBojan Klačar iz Cesida kaže za “Blic” da je reč o zanimljivim imenima.\n- Dobro je što Jeremić nije morao da prolazi kroz registraciju stranke. Po spisku imena reklo bi se da je reč o stranci desnice ili desnog centra. Imena poput Čavića, Kovačevića ili Antića svakako povećavaju vidljivost nove stranke, a tu je i lokalno prepoznatljivi lider Miroslav Aleksić koji im je prepustio stranku - navodi Klačar i dodaje da Jeremić mora da napravi strategiju da preživi beogradske izbore.\n- Vezani porazi ne bi bili dobri - ističe Klačar.\nPOMOZIMO PETRI (3) Bila je srećno i zdravo dete, a onda je počela da povraća svakog dana, usledila je teška dijagnoza i sada joj je potrebna POMOĆ SVIH NAS


Brnabić: Kurtijeva izjava može da destabilizuje region - Izazov\nBrnabić: Kurtijeva izjava može da destabilizuje region\nRadio-televizija Srbije\t 21. novembra 2021. 14:33\nAna Brnabić navodi da ta Kurtijeva izjava predstavlja još jedan kamen u podrivanju temelja regionalne stabilnosti i regionalne bezbednosti.\n"Ta izjava može da izazove velike potrese u celom region. Jasna je politika Aljbina Kurtija koju on, čini mi se, ne krije. Ono što mnogo više brine je nedostatak reakcije međunarodne zajednice", izjavila je premijerka za Tanjug.\nOna kaže da bi volela da je čula nešto od Viole Fon Kramon u vezi s nečim što i jeste njen posao, kao evropskog izvestioca za Kosovo.\n"Žena se više bavi centralnom Srbijom i kritikuje sve teme ovde, od prava radnika, plasira laži i poluinformacije o vijetnamskimn radnicima koji rade u Republici Srbiji kod stranog investitora u Srbiji, koji pri tome, poštuje sve zakone Republike Srbije. Ona se bavi Srbijom i svim temama od vladavine prava do prava radnika do naše investicione klime, rudarstva i rudarenja litijuma u Srbiji, umesto da se bavi time šta se dešava na teritoriji Autonomne pokrajine KiM. Ne izjašnjava o onome o čemu treba da se izjašnjava kao izvestilac za tkz. Kosovo, a to je izjava Aljbina Kurtija", naglasila je premijerka.\nBrnabićeva je podsetila da smo u ovoj godini bili svedoci 117 različitih napada na Srbe i srpsku imovinu na KiM, što je za 30 odsto više u odnosu na prošlu godinu.\n"Ni o jednom od tih napada Viola Fon Kramon se nije izjasnila. Tako da bih volela da čujem i EU, i Violu Fon Kramon šta imaju da kažu o ovome. Svako ćutanje je znak odobravanja", poručila je premijerka.\nNa pitanje da li je moguće da u budućnosti dođe do takvog scenarija, Brnabićeva je odgovorila da sumnja u to, ali da je potrebno da svi međunarodni činioci kažu da je to nemoguće.\n"Zavisi od toga kako će se međunarodna zajednica postavi prema tome, ali to bi onda značilo mnogo šire posledice za čitav ovaj regiona, ali i za druge regione u Evropi i svetu. Ja se nadam da se oni nisu izjasnili samo zato što je vikend pa možda ne rade, mada vidimo da Viola Fon Kramon i vikendom voli da kritikuje Srbiju. Ja se ipak nadam da će se oni oglasiti", zaključila je premijerka.\nVučić na konferenciji Jedinstvene Rusije: Hvala Putinu koji je bio uz…


Džonson: Nisam lagao kraljicu, operacija “Žuti čekić” je najgori mogući scenario | Srpska Info\nDžonson: Nisam lagao kraljicu, operacija “Žuti čekić” je najgori mogući scenario\nAutor: Srna 12.09.2019. 13:10\nBritanski list Indipendent navodi da je premijer pod pritiskom da ukine suspenziju Parlamenta pošto se u dokumentima o planovima Vlade u slučaju “Bregzita” bez dogovora pod nazivom operacija “Žuti čekić” ističe da će se zemlja suočiti sa nizom problema.\n– Pokušavamo da dođemo do dogovora i ja se nadam da će biti ostvaren sa našim evropskim prijateljima 17. ili 18. oktobra. Ali, ukoliko bi došli do 31. oktobra bez dogovora bićemo spremni za Bregzit – istakao je Džonson.\nTagovi: Boris Džonson,Bregzit,Brexit,Žuti čekić\nEparhija diseldorfska i njemačka je sa vjernim narodom u periodu od 7. do 19. aprila sakupila značajna sredstva u iznosu od 23.000 evra, koja su u ...\nGrčko ministarstvo kulture saopštilo je danas da je presuda turskog suda kojom muzej Aja Sofija u Istanbulu može da postane džamija ...\nU Sjevernoj Makedoniji u posljednja 24 sata zabilježeno je rekordnih 205 novozaraženih korona virusom i šestero preminulih. Kako je saopštilo ...\nU Crnoj Gori registrovano je 58 novih slučajeva obolijevanja od kovida-19, a od posljedica korona virusa preminule su dvije osobe, saopšteno je iz ...\nAmerikanka koja je u šetnji prirodom naišla na čudnu vrstu s dugim udovima obratila se za pomoć na društvenoj mreži TikTok. Tamo je ljude ...\nIndonezijske vlasti uhapsile su Francuza Fransoa Kamil Abela zbog navodnog seksualnog zlostavljanja maloljetnika nakon što su na njegovom laptopu ...


SRBIJA JE NAJINTERESANTNIJE TRŽIŠTE NEKRETNINA U REGIONU, IZJAVIO GENERALNI DIREKTOR "ECOVIS CONFIDAS"\nGeneralni direktor "Ecovis ConFidas" u Srbiji Aleksandar Samonig kaže i da Beograd ima odlične uslove za masovniji dolazak stranih investitora.\nBeograd je, prema Samonigu, najperspektivnije tržište nekretnina zapadnog i istočnog Balkana, a strani investitori se posebno interesuju za gradnju hotela, logističkih centara i proizvodnih hala van Beograda, kao i "ritejl" (retail) parkova.\n"Ritejl parkovi" (ili "centri moći") su tržni centri koji se prostiru na 250.000 do 750. 000 kvadratnih metara prostora za iznajmljivanje nizovima malih prodavnica, koje dele jedinstven parking prostor.\nSamonig je kazao da Srbija ima velike šanse da dovede strane investitore koji nisu dovoljno upoznati sa perspektivom ovog područja. Vlada Srbije mora što više da olakša stranim firmama koje nameravaju da počnu poslovanje u Srbiji, mišljenja je Samonig dodajući da "Ecovis ConFidas" može da pruži korisne savete kako otkloniti prepreke za dolazak investitora.\nSamonig je primetio i da ima puno nedovršenih velikih objekata u Beogradu, a da banke nisu spremne da finansiraju nove projekte. " Srbija mora da bude manje komplikovana i mogla bi da bude veoma uspešna zemlja u regionu".\nKompanija "Bena" je najavila da će 15. novembra otvoriti centar u Beogradu u saradnji sa "Ecovis ConFidas" grupom. Te dve firme su u Beogradu osnovala preduzeće "SEE Busineš Embašies", poslovni prostor će otvoriti u poslovnom centru "Ušće" i zvanično početi poslovanje u Srbiji.\nPoslovni koncept, po kome je poznata "Bena" - tržišni lider za poslovne centre u Austriji, namenjen je kompanijama iz inostranstva, Srbije i regiona, koje fizički još nisu prisutne u Beogradu, rekao je generalni direktor firme Aleksandar Varendorf za Tanjug. Po Varendorfu, za takve centre najviše se interesuju preduzeća srednje veličine.


ČEŠKI PREMIJER: Nećemo premestiti ambasadu u Jerusalim! • HAPPYTV.RS\nNovi premijer Češke Andrej Babiš odbacio je sugestiju predsednika Miloša Zemana i oni prebace ambasadu iz Tel Aviva u Jerusalim. Babiš je rekao da "ta ideja predsednika SAD Donalda Trampa nije dobra, vidite reagovanja".\nBabiš je ocenio da bi velike zemlje tebalo da teže miru, nakon što je Zeman kasno u četvrtak izjavio u intervjuu za televiziju da ga raduje Trampova odluka i da bi Češka i Evropska unija trebalo da urade isto. Zeman je još 2013. godine rekao da bi njegova zemlja trebalo da premesti ambasadu u Jerusalim, što je razljutilo arapske lidere.\nČeško Ministarstvo spoljnih poslova je navelo da ne postoji plan da se sledi Trampov primer. Pozicija Zemana je uglavnom ceremonijalna i vlada odlučuje o spoljnoj politici. Inače, on je jedan od malog broja evropskih lidera koji su podržali Trampa u trci za američkog predsednika.


Skupštinski izveštaj: Završena rasprava o amandmanima na tri zakona - Televizija Kopernikus TV K::CN\nSkupštinski izveštaj: Završena rasprava o amandmanima na tri zakona\n„Važno je da se ovim stručnim usavršavanjem obuhvate i izabrana, postavljena i imenovana lica. To su državni funkcioneri na svim nivoima od lokalnog do republičkog“, rekla je Gajić.\nPoslanik DS Dejan Nikolić izneo je zamerku jezičkog karaktera, te mu u zakonu smeta reč kouč, za koju kaže da treba da bude zamenjena adekvatnom domaćom – trener.\nPoslanica SRS Vjerica Radeta zamerila je što u predlogu zakona nije precizno definisano ko su mentori na usavršavanju pripravnika, da se navodi da su to „službenici sa značajnim iskustvom koji obavljaju relevantne poslove.\n„Šta znači značajno iskustvo, i relevantni poslovi? Kako ćete procenjivati ko su vam mentori“, upitala se Radeta.\nDodaje da se često zapošljavaju ljudi koji ne ispunjavaju uslove, odnosno formalno ispunjavaju uslove, te se, kako kaže, zbog takvog zapošljavanja „cela Srbija smeje“ tablama na autobuskim stanicama gde se mešaju ćirilična i latinična slovo ili Svetosavska ulica piše Sveto – savska ulica.\nPojašnjava da je to slika partijskog zapošljavanja i dodaje da radikali nisu protiv zapošljavanja ljudi koji su članovi partije, ali da je to slika kupljenih diploma, stečenim na čudan način, što je „bruka i sramota“.\nPoslanik SNS Vladimir Orlić rekao je da je da su sve te stvari nakaradno napisane u vreme kada je Dragan Đilas vodio Beograd i kada je tada u upravne i nadzorne odbore postavljao kadrove jedne „istaknute, desničarske, žustre i opozicione stranke koji su mu trebali za potkusurivanje“.\nPoslanica DJB Ana Stevanović upitala je Vladu kada će parlamentu uputiti predlog zakona kojim bi se okončalo privremeno umanjenje plata i penzija, dok je poslanik SNS Aleksandar Marković tražio od Ministarstva za državnu upravu i lokalnu samoupravu da se oglase povodom tvrdnji Pokreta slobodnih građana da je u opštinama Vračar i Zvezdara došlo do povećanja broja birača u biračkom spisku.\nU danu za poslanička pitanja, Marković je rekao da predstavnici pokreta „lažu“ i stvaraju atmosferu da se priprema izborna krađa, a da se u stvari radi o pripremi terena za izboreni neuspeh koji ih čeka na beogradskim izborima.\nOn je pročitao obaveštenje o broju birača na opštini Vračar, gde kaže da je trenutno u birački spisak upisano 63.310 birača, a da je na predsedničkim izborima bilo upisano 63.656 birača, što je 346 birača više nego što je sada.\nOna je upitala predsednika Srbije Aleksandra Vučića „kako je moguće da se tako brzo razvija Srbija i da li preti opasnost da se previše razvijemo“, dok je ministra prosvete Mladena Šarčevića pitala da li će smeniti direktora OŠ „Kralj Aleksandar Prvi“ Milana Pušicu na Novom Beogradu, jer je, kaže, škola u zapuštenom stanju, ima 800 učenika i samo dva mokra čvora, nebezbedna je…\nPoslanik DS Balšu Božovića upitao je Vladu po kojoj ceni je prodat „14. oktobar“ iz Kruševca i da li je tačno da je prodat za pola miliona evra.\nPrema njegovim tvrdnjama, samo kovačnica vredi dva miliona evra.\nLidera radikala Vojislava Šešelja zanimalo je zašto Vlada nije proglasila američkog ambasadora Kajla Skota personom non grata, „nakon što je napao ministra odbrane zbog pohvalnih reči o Vladimiru Lazareviću“.\nŠešelj je rekao da „Srbija treba da zna za čast i dostojanstvo i da uskrati gostoprimstvo Skotu“.\n„Upozoravam Vladu Srbije da bi morala više da povede računa o zaštiti Srba u Hagu, da im se poboljšaju uslovi“, rekao je Šešelj.


Poznati hotel od gosta „pravi“ investitora – The PRESTIGE\nVjerni gosti hotela Falkenštajner iz Hrvatske dobili su ovih dana na e-mail adrese ponudu da investiraju u njega\nGosti su dobili ponudu da ako žele investiraju u, kako kažu, jednu od najuspješnijih evropskih hotelskih grupa, i to kroz poseban „crowdinvesting“ koncept, piše Jutarnji list.\nMinimalno mogu da ulože 1.000 eura, a kompanija im garantuje kamatu između tri i pet odsto u periodu od pet godina koju, ako žele, mogu da zamjene i za vaučere za smještaj u Falkenštajnerovim hotelima, uz mogućnost 50 odsto popusta za noćenje.\nKampanja traje do 23. oktobra, a izdašniji ulagači koji se odvaže da odmah ulože minimum deset hiljada eura biće uključeni u specijalan „VIP Diamond Spirit Club“ i dobijaće godišnje jednu besplatnu noć u hotelima i smještaju ove austrijske grupacije.\nKampanja je osmišljena u saradnji s „crowdinvesting“ stručnjacima Finnest.com, a iz odjeljenja za odnose s javnošću Falkenštajner grupacije poručuju da je ideja bila da gostima pruže mogućnost da učestvuju u uspjehu kompanije.\n„Od svojih investitora pravimo goste, a od redovnih gostiju investitore, što se savršeno uklapa u našu tradiciju s obzirom na to da je Falkenštajner u fokusu uvek imao klijentelu”, rekao je Erih Falkenštajner iz grupacije Falkenštajner Mihaeler Turizam.\nIz Falkenštajnera su naveli da su samo u prvoj sedmici kampanje prikupili više od milion eura.


Sada Francuzi koji samostalno ili u partnerstvu sa drugim kompanijama već kontrolišu značajan broj aerodroma u regionu istočnog Balkana imaju veće šanse da u 30-godišnji zakup dobiju i vazdušne luke u Tivtu i Podgorici\n9316 pregleda\t2 komentar(a)\nSa aerodroma u Tivtu (arhiva), Foto: Siniša Luković\n“Incheon International Airport Corporation” iz Južne Koreje upravlja najvećim aerodromom u Aziji koji ima godišnji promet od preko 65 miliona putnika. GMR iz Indije ima nekoliko aerodroma u toj državi i na Filipinima kao i “Sabiha Gokcen” u Istanbulu na kojem su od preuzimanja 2008. godine povećali broj putnika sa 4,3 na 35 miliona.\nIndijska grupa GMR Airporst objavila je u međuvremenu da je prošle sedmice postigla sporazum sa ADP-om da Francuzima proda 49 odsto udjela u svom biznisu sa aerodromima. Najavljeno je da će se posao završiti u dva koraka u kojem će ADP prvo za nekoliko dana postati vlasnik 24,99% GMR Airportsa, a potom otkupiti i još 24,01% akcija. Francuzi će, pored toga, dobiti i „produžena prava“ da u Bord direktora GMR-a imenuju jednak broj svojih predstavnika u odnosu na broj predstavnika indijskog partnera, kao i da postave buduće ključne izvršne menadžere GMR Airportsa, a o konkretnim imenima dvije strane su se već usaglasile.\nIFC je bio konsultant crnogorskog Ministarstva saobraćaja u poslu davanja aerodroma u koncesiju i izrade koncesionog akta i ugovora sa budućim zakupcem. Po tom ugovoru je predviđeno da zakupac, koji dobije aerodrome Tivat i Podgorica, plaća posebnu “naknadu za razvoj projekta” IFC-u koji je kao konsultant savjetovao Vladu da izdaje aerodrome. Još nije objavljen poziv za drugi krug tendera na kojem bi bio izabran zakupac crnogorskih aerodroma. Vlada od zakupca očekuje minimalnu avansu uplatu od 100 miliona eura, najmanje 10 odsto od godišnjih prihoda aerodroma kao varijabilnu godišnju naknadu, te investicije od minimum 200 miliona eura.\nAerodromi Crne GoreGMR AirportsAirports de ParisMinistarstvo saobraćaja i pomorstva


Sony ostvario najveću prodaju u svojoj istoriji\nSony je u četvrtak objavio da je u prošloj godini zabeležio najbolju prodaju u istoriji kompanije. Zahvaljujući slabom jenu i odličnoj prodaji konzole za igranje Sony Play Station 2, kompanija je 31. marta, na kraju fiskalnog perioda, objavila da je ostvarila ukupni neto prihod od 7,6 biliona jena (57,1 milijardi $).\nPodaci su veći za 3,6 % u odnosu na prethodnu godinu koja je takođe bila rekordna.\nSonyjevi rezultati prodaje premašili su i pokazatelje drugih velikih japanskih kompanija: NEC je zabeležio pad od 5,7 % i ostvario 5,1 bilion jena, Toshiba je bila slabija za 9 % i uknjižila 5,4 biliona a Fujitsu je takodje prodao 9 % manje i završio godinu sa ukupno 5,0 biliona jena.\nMatsushita Electric Industrial Co, tradicionalno najveći Sonyjev konkurent u oblasti potrošačke elektronike, saopštiće svoje rezultate u petak, ali sudeći prema najavama objavljenim u februaru kompanija ne očekuje da će ukupna vrednost prodaje premašiti 6,8 biliona jena.\nSonyjev najprofitabilniji sektor je bio onaj s računarskim igricama gde je prodaja premašila jedan bilion jena. Taj uspeh najvećim delom pripada konzoli Sony Play Station 2. Sony je do sada proizveo 18,1 miliona komada.\nNajslabiji je bio ogranak poluprovodnika gde je zabeležen pad od 23 %. S druge strane personalni računari serije Vaio zabeležili su skok od 16 % a porast su ostvarili i lični digitalni pomoćnici serije Clie, digitalni fotoaparati i projekcioni TV sistemi.


Blog - TARAPANA\nKafana Tarapana je prostor sa kapacitetom od 600 ljudi i predstavlja jednu od najvećih i najpoznatijih beogradskih kafana, iako ne tako duge istorije. Svakako je jedna od najlepših kafana prestoničkog grada, pa zato i ne čudi što je vrlo brzo postala jedno od najpopularnijih mesta za izlazak.\nTarapana predstavlja miks kluba i kafane, fenomenalan prostor sa velikim prostornim kapacitetom, u kome se pomeraju granice dobrog provoda. U svakom delu ove kafane imate osećaj kao da se nalazite u centru zbivanja. Od kluba kafane Tarapana očekujte samo najbolje, jer kada je jednom posetite, shvatićete zašto joj se gosti uvek vraćaju!\nJedno je sigurno, svako ko se odluči da dođe u kafanu Tarapana, odlično će se provesti! Savet je da rezervišete mesto na vreme, jer iako prima veliki broj ljudi, popularnost nadmašuje sve granice, i 600 ljudi postaje cifra a ne broj za ovo mesto!\nAdresa: Kneza Miloša 9, 11 000 Beograd\nTel.: +381/66 222 153\nRadno vreme: 22:30h - 03:30h\nŠta obići u Beogradu?


Potpredsednik Udruženja veterana OVK Nasim Haradinaj rekao je na konferenciji za novinare da to udruženje "pored toga, traži da ovaj sud ima kancelariju na Kosovu kao što je ima u Srbiji".\n"Takođe smo tražili da se na zgradi ovog suda u Hagu postave simboli Kosova", rekao je Haradinaj, nakon što je u kosovskoj skupštini predao zahtev za izmenu Zakona o Specijalnom sudu.\nUdruženje ratnih veterana Oslobodilačke vojske Kosova više puta je ovaj sud nazivalo "rasističkim i jednostranim", jer istražuju navodne zločine pripadnika OVK, ali ne i zločine srpskih snaga tokom sukoba Kosovu.\nSpecijalizovana veća su osnovana nakon izveštaja Saveta Evrope iz 2011. godine u kome švajcarski senator Dik Marti govori o navodnim zločinima "pripadnika Oslobodilačke vojske Kosova nad etničkim manjinama i političkim rivalima" od januara 1998. do decembra 2000. godine.\nNakon usvajanju ustavnih promena i Zakona o Specijalnom sudu u kosovskoj skupštini u avgustu 2015. godine, u decembru 2017. godine, 43 poslanika tadašnjeg saziva kosovske skupštine je podnelo zahtev za ukidanje Zakona o Specijalnom sudu.\nNakon pritisaka međunarodnih predstavnika na Kosovu, posebno ambasadora SAD, inicijativa nije stigla na sednicu kosovskog parlamenta.\nKrajem juna, Specijalizovano tužilaštvo je saopštilo da je 24. aprila podiglo optužnicu za ratne zločine i zločine protiv čovečnosti protiv kosovskog predsednika Hašima Tačija, lidera Demokratske partije Kosova Kadrija Veseljija i drugih, čija imena nisu objavljena.\nOčekuje se takođe da do 24. avgusta sudija prethodnog postupka odluči o prvoj optužnici protiv bivših pripadnika OVK, čiji identitet nije poznat i koja je sudu predata 24. februara ove godine.


Svetska banka: BDP Srbije u najboljem scenariju pada za 2,5 odsto | Nova Ekonomija\nBruto domaći proizvod (BDP) Srbije će tokom ove godine opasti za 2,5 odsto, pod uslovom da se restriktivne mere za sprečavanja koronavirusa u Evropi ukinu do kraja juna. U slučaju da se mere produže do avgusta, pad ekonomske aktivnosti bi se beležio i u celom trećem kvartalu, zbog čega bi BDP Srbije paod 5,3 odsto, navodi se u poslednjoj analizi Svetske banke.\nTa međunarodna finansijska institucija navodi da će sve države Zapadnog Balkana 2020. godine ući u recesiju, da će u optimističnom scenariju BDP regiona zbirno opasti za oko tri, a u pesimističnijem scenariju za 5,7 odsto, što bi predstavljalo krizu ozbiljniju od Svetske ekonomske krize 2008. i 2009. godine.\nSvetska banka u svom Regular Economic Report-u navodi će u Srbiji kratkoročno izvoz robe opasti za 12 odsto, a za uvoz 17,8 odsto. Prihodi od saobraćaja i turizma bio bi manji za oko 30 procenata, a doznake bi mogle da opadnu za oko 20 procenata.\nZbog smanjenja tih priliva, kao i stranih direktnih investicija, fiskalni deficit do kraja godine može da poraste za 7,3 odsto, ukupno na 63,9 odsto BDP-a.\nDa bi ubrzao ekonomski oporavak od COVID-19 i održao viši srednjoročni rast, Srbija mora da se pozabavi dugogodišnjim strukturnim problemima, dodaje Svetska banka.\n"Upravljanje državnim preduzećima, posebno komunalnim preduzećima, i nivo i performanse javnih investicija su glavna uska grla. Većina javnih preduzeća još uvek nema stalnozaposlene, profesionalne menadžere... Prioriteti za javna ulaganja nisu uvek dobro određeni i ne sprovode se u skladu sa praksom dobrog menadžmenta. Mreže socijalne sigurnosti treba ojačati i bolje ih finansirati... Konačno, potrebna je sveobuhvatna reforma obrazovnog sistema kako bi se odgovorio na sve veći nedostatak veština", navodi se u analizi.\nNajgore projekcije za ekonomsku aktivnost imaju Crna Gora i Albanija, za koje Svetska banka u najboljem slučaju predviđaju pad BDP-a od 5,6 i pet procenata.\nOvaj rezultat je posledica činjenice da su pandemijom najozbiljnije pogođeni sektori turizma i suluga, koji čine čine oko 50 procenata ukupne zaposlenosti u pet od šest zemalja u regionu, i 75 procenata u Crnoj Gori.\nNajmanji pad Svetska banka predviđa Severnoj Makedoniji, koju u boljem scenariju očekuje kontrakcija od 1,4 odsto.\nMeđunarodni monetarni fond je u svom preliminarnom izveštaju o posledicama pandemije na globalnu privredu predvideo da će srpski BDP pasti za oko tri procenta.\nVlada Srbije, sa druge strane, ocenjuje da će domaća ekonomska aktivnost opasti za 1,8 odsto, a da će udeo javnog duga u odnosu na BDP biti ispod 60 odsto.\nMala mogućnost zaraze preko novčanica evra\nCrna Gora očekuje pad prihoda od turizma od preko 40 odsto\nOd uvođenja vanrednog stanja izvoz Srbije pao za 20 odsto


Velika radost! Srbi dobijaju još jednu crkvu u Parizu - Naši u svetu\nObjavljeno 10/02/20 u 20:00\nCilj je da se do leta održi još nekoliko ovakvih bogosluženja, što bi bio uvod u formiranje još jedne Parohije.\nPosle parohije Sveta Petka u pariskom predgrađu Bondi i crkve Uspenja Presvete Bogorodice na jugu Francuske u Nici, dugo najavljivan početak pravoslavnog službovanja (liturgije) biće održan krajem februara u delu pariskog regiona gde ima najviše Srba.\nIzabrano je mesto Pierrefitte-sur-Seine u departmanu 93 i to će biti početak osnivanja još jedne Parohije koja će biti posvećena Svetom Vasiliju Ostroškom.\nPrema rečima sveštenika Željka iz parohije u Bondiju, u nedelju 23. februara sa početkom u devet sati biće održana pravoslavna liturgija na adresi 24, rue Nungesser et Coli u mestu Pierrefitte-sur-Seine, prenosi portal Svi Srbi u Parizu.\nZa prostorije ove liturgije i eventualno buduće Pravoslavne crkve koristiće se velika prostorija koja je data na korišćenje od strane francuske katoličke crkve.\nKako piše portal, cilj je da se do leta održi još nekoliko ovakvih bogosluženja, što bi bio uvod u formiranje još jedne Parohije. Ovo je jedan istorijski događaj na kome će učestvovati celokupno vodeće sveštenstvo u Francuskoj, a svoj dolazak potvrdio je i Episkop zapadnoevropski Luka.


Održan multimedijalni događaj “Kad eksponati ožive” - Prirodnjački muzej Crne Gore\nZavršnim događajem povodom obilježavanja Dana evropske baštine, Prirodnjački muzej Crne Gore pod pokroviteljstvom Ministarstva kulture, priredio je multimedijalnu predstavu „Kad eksponati ožive“, ispred zgrade muzeja , na Trgu Vojvode Bećir-bega Osamanagića.\nPrirodnjački muzej je događaj organizovao zajedno sa grupom mladih Crnogorskih umjetnika, entuzijasta u želji da kroz neku novu prizmu, građanima Podgorice približi vrijednosti kulturne baštine, kombinovanjem muzejskih eksponata, umjetničkog izražaja i savremenih tehnologija.\nDogađaj je otvorila Direktorica muzeja, dr Lidija Polović, koja je u svom obraćanju istakla da joj je posebno drago što je kombinovana tehnika prezentacija upriličena na zgradama dva kulturna i istorijska zdanja, kakva jesu Sahat kula i zgrada Prirodnjačkog muzeja, koje čine jedinstven spoj na Trgu Vojvode Bećir-bega Osmanagića i kao takve predstavljaju identitetski simbol glavnog grada.\nCilj večerašnjeg multimedijalnog događaja koji nosi naziv Kad eksponati ožive, u potpunosti prati duh Dana Evropske baštine i posvećen je odnosu između ljudi i prirode i stavlja naglasak na vrijednostima baštine koje su utemeljene u prirodi u mjeri u kojoj životna sredina oblikuje živote svih nas.\nBrojni posjetioci, po prvi put u Podgorici , bili su u prilici da vide eksponate koji su za ovu priliku bili izloženi u postamentima sa svjetlosim efektima, mapirane prezentacije na zgradi muzeja, te multimedijalnu animaciju na zgradi Sat kule.


DSS: Nastavljamo sa borbom kao opozicija u Skupštini i u Beogradu - Radio Sto Plus\nDSS: Nastavljamo sa borbom kao opozicija u Skupštini i u Beogradu\nPredsedništvo Demokratske stranke Srbije (DSS) odlučilo je da stranka nastavi sa borbom za svoja politička opredeljenja kao opoziciona stranka u Skupštini Srbije i gradskoj skupštini Beograda.\nTakvu odluku stranka je donela „s obzirom na političku situaciju u kojoj se ne vidi dovoljan broj ideološki i programski srodnih stranaka sa kojima bi, u složenim okolnostima, mogla da preuzme odgovornost za vodjenje države i grada“, navedeno je danas u njenom saopšenju.\nSaopšteno je da će se DSS na zatrovanoj i ostrašćenoj političkoj i medijskoj sceni, voditi načelom da opozicija vlasti ne znači biti opozicija državi i da je u Srbiji potrebno graditi mostove, a ne kopati rovove.\n„Bez obzira na ponašanje drugih aktera, delovanje DSS karakterisaće, kao i do sada, državotvornost, ozbiljnost, pristojnost i neodustajna borba za uspostavljanje odgovorne, nacionalno-demokratske politike“, poručila je stranka i naglasila da borbu nastavlja u sklopu koalicije NADA.\nDSS je najavila da će krajem maja meseca održiti vanrednu izbornu skupštinu na kojoj će nastaviti sa programskim i kadrovskim jačanjem.


Bjeloruski novinar prisilno odveden nakon ‘prinudnog’ slijetanja aviona Ryanaira u Minsk\nŠefovi država i vlada Evropske unije (EU) zatražili su da se usvoje “neophodne mere”, koje između ostalog obuhvataju i zabranu preletavanja vazdušnog prostora EU za belorusku aviokompaniju, kao i sprečavanje pristupa evropskim aerodromima za letove beloruskih aviokompanija.\nNa sastanku koji je počeo u ponedeljak uveče, Evropski savet je raspravljao o situaciji nastaloj nakon nasilnog sletanja aviona kompanije Ryanair u glavnom gradu Belorusije, Minsku.\nLideri EU su u usvojenim zaključima najoštrije osudili sletanje ovog civilnog aviona čime je ugoržena vazduhoplovna bezbednost, kao i hapšenje novinara Romana Prataseviča i njegove devojke Sofie Sapega te zahtevaju njihovo hitno oslobađanje.\nŠefovi država i vlada Evropske unije stoga pozivaju savet EU (nivo ministara) da usvoje ciljane ekonomske sankcije, te se poziva visoki predstavnik EU kao i Evropska komisija da podnesu konkretne predloge u tom smislu.\nInače, da bi se obezbedila potpuna poverljivost predsednik Evropskog saveta Charles Michel (Šarl Mišel) je zatražio da se debata o ovoj temi vodi bez elektronskih uređaja.\nRoman Pratasevič se trenutno nalazi u zatvoru. U video snimku objavljenom na beloruskoj državnoj televiziji 24. maja, Pratasevič je rekao da "priznaje" optužbe da stoji iza građanskih nereda, krivičnog dela za koje je predviđena kazna do 15 godina zatvora.\n„Mogu da kažem da nemam zdravstvenih problema .... Nastavljam da sarađujem sa istražiteljima i priznajem da sam organizovao masovne nemire u gradu Minsku“, kaže on u video snimku.\nNije bilo moguće proveriti da li je izjavu dao pod prinudom.\nVlasti Minska takođe su odbacile "glasine" na društvenim mrežama da je Pratasevič bio hospitalizovan i saopštile da nemaju informacije u vezi sa njegovim zdravstvenim problemima.\nPrethodno je njegov otac Dmitrij rekao za BBC da se plaši da bi njegov sin mogao biti mučen u pritvoru i da bi mogao da bude suočen sa smrtnom kaznom.\nVatreni protivnik beloruskog predsednika, Aleksandra Lukašenka, Pratasevič je stavljen na spisak "pojedinaca umešanih u terorističke aktivnosti" zbog svoje uloge u masovnim protestima prošle godine. Optužba za izazivanje masovnih nemira može se kazniti zatvorom do 15 godina.\nU međuvremenu, Letonija je donela odluku da protera ambasadora susedne Belorusije i beloruske diplomate iz zemlje, nakon što je zvanični Minsk učinio isto sa letonskim diplomatskim osobljem.\nU izjavi letonskog ministarstva spoljnih poslova navodi se da je Belorusija u ponedeljak pozvala letonskog ambasadora u Minsku i dala mu 24 sata da ode. Ostalo osoblje ima 48 sati da se spakuje.\nRanije u ponedeljak generalni sekretar Evropske službe za spoljne poslove Stefano Sannino pozvao je ambasadora Republike Belorusije u Evropskoj uniji Aleksandra Mikneviča na razgovor i tom prilikom mu je prenesena osuda "nedopustivog koraka beloruskih vlasti", koje su prisilile avion kompanije Ryanair da sleti u Minsk i pritvorile novinara Ramana Prataseviča i njegovu devojku koji su bili na tom letu, saopštio je Brisel 24. maja.\nPoziv ambasadoru je usledio na zahtev visokog predstavnika EU Josepa Borrella.\n"Ambasador Mikhnevich je obavešten o odlučnoj osudi institucija EU i država članica EU zbog prinudnog akta kojim su beloruske vlasti ugrozile bezbednost putnika i posade. Generalni sekretar Sannino preneo je stav EU da nečuveni postupak bjeloruskih vlasti predstavlja još jedan eklatantan pokušaj da se utišaju svi glasovi opozicije u zemlji i zatražio hitno puštanje g. Prataseviča", navodi se u saopštenju.\nŠta se dogodilo 23. maja?\nRaman Pratasevič, opozicioni aktivista i novinar koji se u Belorusiji suočava sa optužbama za koje bi mogao da dobije i do 15 godina zatvora, bio je na letu kompanije Ryanair iz Atine u Grčkoj do litvanske prestonice Vilnjusa, kada je pilot promenio kurs između dve članice EU i krenuo ka Minsku zbog navodne dojave o bombi.\nBeloruska državna novinska agencija BelTA javila je da je aktuelni autoritarni predsednik Aleksandar Lukašenko lično naredio borbenom avionu MiG-29 da prati avion Ryanair da sleti u Minsk.\nZvaničnici su kasnije rekli da u avionu nije pronađen eksploziv.\nIzvršni direktor kompanije Ryanair Michael O'Leary rekao je u intervjuu na radiju Nevstalk 24. maja da je incident bio "otmica pod pokroviteljstvom države". Ryanair je saopštio da je let sigurno stigao u Vilnjus 23. maja nakon višesatnog kašnjenja u Minsku.\nKo još nije stigao u Vilnjus?\nPet putnika koji su se ukrcali na let Ryanaira iz Atine za Vilnjus, nije stiglo na željenu destinaciju, rekao je u ponedeljak šef kriminalističke policije Litvanije Rolandas Kiskis, prenosi agencija Reuters. Međutim, nije hteo da daje komentare vezane za ljude koji su ostali u Minsku.\nSličnu izjavu dao je i ministar spoljnih poslova Irske Simon Coveney koji je izrazio sumnju da je na letu bilo i nekoliko agenata tajne službe.\n"Pet ili šest ljudi je napustilo avion. Samo jedan je uhapšen, što sugeriše da su ostali bili pripadnici tajne službe", rekao je Coveney, prenosi agencija Reuters.\nPrataseviča i njegovu devojku policija je odvela ubrzo nakon sletanja leta Ryanair u belorusku prestonicu. Kako javlja agencija Reuters, Sofia Sapega je bila na letu sa Pratasevičem, a hapšenje je potvrdila njena porodica.\nSapega je studentkinja Beloruskog univerziteta u Vilnjusu.\nBeloruske vlasti spremne da puste stručnjake zbog istrage\nVlasti u Belorusiji u ponedeljak su insistirale da su delovale u skladu sa zakonom prilikom preusmeravanja putničkog aviona.\n„Nema sumnje da su postupci naših nadležnih organa ... u potpunosti ispunili utvrđena međunarodna pravila“, rekao je portparol beloruskog Ministarstva spoljnih poslova Anatolij Glaz, optužujući Zapad za „politizaciju“ situacije.\n„Iznose se neosnovane optužbe“, prenosi agencija Frans pres (AFP) njegovu izjavu u kojoj optužuje Zapad da ne želi da bude objektivan.\nGlaz je rekao da je "tužno" što su se putnici leta Ryanaira "suočili sa nekim neprijatnostima". „Međutim, pravila vazduhoplovne bezbednosti su apsolutni prioritet“, dodao je on.\nBelorusko Ministarstvo spoljnih poslova saopštilo je u ponedeljak da je Minsk spreman da pusti stručnjake u posetu ako je potrebno radi istrage o preusmeravanju putničkog aviona, prenela je agencija RIA.\nPrethodno je Ministarstvo saobraćaja osnovalo komisiju za istragu preusmeravanja i sletanja aviona kompanije Ryanair u Minsk i uskoro će objaviti rezultate svoje istrage, izvestila je u ponedeljak novinska agencija RIA.\nVisoki zvaničnik EU, govoreći pod uslovom anonimnosti, rekao je u ponedeljak za RSE da potencijalne mere mogu uključivati obustavu preleta svih aviokompanija EU nad Belorusijom, zabranu beloruskog državnog avio-prevoznika Belavia da sleti na aerodrome EU i obustavu tranzita iz Belorusije u EU.\n„Beloruski vazdušni prostor je potpuno nebezbedan za bilo koji komercijalni let, i to bi trebalo da smatra ne samo EU, već i međunarodna zajednica. Jer sada bi ovaj instrument mogao da se koristi za bilo koji avion koji prelazi beloruski vazdušni prostor “, rekao je litvanski ministar spoljnih poslova Gabrielius Landsbergis.\nEvropska agencija za kontrolu vazdušnog saobraćaja Eurocontrol saopštila je u ponedeljak da sarađuju sa avionskim kompanijama i službama vazdušne navigacije u zemljama koje graniče sa Belorusijom, kako bi osigurali da kompanije mogu da zaobiđu beloruski vazdušni prostor ukoliko to žele.\nDok su se lideri zemalja članica Evropske unije okupljali u Briselu kako bi razgovarali o ograničenjima vazdušnog saobraćaja za Belorusiju, Eurocontrol je saopštio da u svom vazdušnom prostoru u ponedeljak očekuju 64 leta beloruskog prevoznika Belavia.\nZbog preusmeravanja aviona, letonijska kompanija AirBaltic je objavila da izbegava beloruski vazdušni prostor dok ne budu jasne sve pojedinosti vezane za situaciju.\nLitvanija je u ponedeljak rekla da neće odobriti bilo koji odlazni ili dolazni let koji prelaze beloruski vazdušni prostor.\n„Bilo koji letovi do ili sa litvanskih aerodroma preko beloruskog vazdušnog prostora zabranjeni su“, rekao je ministar saobraćaja Marius Skuodis na vladinom sastanku u glavnom gradu Viljnusu.\nLideri EU takođe će zatražiti istragu Međunarodne organizacije civilnog vazduhoplovstva (ICAO), koja je ranije opisala incident kao moguće kršenje pravila međunarodnog vazdušnog putovanja prema Čikaškoj konvenciji.\nEU je već pripremala četvrtu rundu sankcija pre događaja sa avionom Ryanaira, uključujući dalje zamrzavanje imovine i zabrane izdavanja viza pojedincima i entitetima zbog represije protiv opozicije i onoga što Zapad i opozicija smatraju neregularnim predsedničkim izborima prošlog avgusta.\nPrilikom dolaska na sastanak Evropskog saveta u Briselu, nemačka kancelarka Angela Merkel zatražila je momentalno puštanje opozicionog novinara Romana Protaseviča. „Videli smo prinudno sletanje koje je dovelo do hapšenja“, rekla je kancelarka. „Sva druga objašnjenja za sletanje ovog leta kompanije Ryanair su potpuno neverovatna”.\nBeloruske vlasti su odbacile optužbe i naveli da su se ponašali u skladu sa zakonom, te optužili Zapad za neutemeljene tvrdnje iz političkih razloga.\nPortparol generalnog sekretara Ujedinjenih nacija Antonia Gutereša (António Guterres) rekao je prethodno da šef UN podržava pozive na "potpuno transparentnu i nezavisnu istragu ovog zabrinjavajućeg incidenta" i poziva sve aktere da sarađuju u takvoj istrazi.\nOn je "duboko zabrinut zbog naizgled prisilnog sletanja aviona s putnicima u Belorusiji i potom hapšenja novinara Romana Protaševiča", naveo je portparol generalnog sekretara Stefan Dižarik (Stéphane Dujarric) u saopštenju.\nŠefica Evropske komisije Ursula von der Leyen pozvala je na pooštravanje postojećih sankcija bloka protiv Belorusije.\n„Nečuveno i nezakonito ponašanje režima u Belorusiji imaće posledice. Odgovorni za otmicu #Ryanair moraju biti sankcionisani “, napisala je Von der Leyen 23. maja u tweetu kasno u noć.\nLitvanski predsednik Gitanas Nauseda napisao je da je hapšenje Prataseviča „događaj bez presedana“ i rekao da beloruski režim stoji „iza ove gnusne akcije“.\nRekao je da će lideri EU na samitu u Briselu razgovarati o "terorističkom činu koji sponzoriše država", a koji je izvela Belorusija, i o "ozbiljnim sankcijama režimu".\nPoljski premijer Mateusz Moraviecki zatražio je ranije od predsednika Evropskog saveta da razgovara o hitnim sankcijama Belorusiji, a francuski ministar spoljnih poslova Jean-Ives Le Drian rekao je da incident zahteva "snažan i jedinstven" odgovor Evropske unije.\nVlada u Irskoj, gde je sedište kompanije Ryanair, opisala je incident kao „apsolutno neprihvatljiv“, dok ga je NATO nazvao „ozbiljnim i opasnim“ incidentom i zatražio međunarodnu istragu.\n„Ovo je irska avio-kompanija sa državljanima EU, koja je bila prinuđena da sleti u Minsk, dok putuje između gradova EU ... Belorusija će neaktivnost ili neodlučnost EU uzeti kao slabost“, rekao je irski ministar spoljnih poslova i ministar odbrane Simon Coveney na Tvitteru.\nNemačko i britansko ministarstvo spoljnih poslova takođe su izrazili zabrinutost i pozvali na posledice, a predsednik Evropskog saveta Charles Michel rekao je da će istraga ICAO-a "biti od suštinske važnosti".\nLavrov: Razuman pristup Belorusije\nRuski ministar spoljnih poslova Sergej Lavrov rekao je u ponedeljak da Belorusija zauzima "apsolutno razuman" pristup kada je u pitanju kriza izazvana preusmeravanjem putničkog leta kompanije Ryanair.\n„Predstavnik beloruskog ministarstva spoljnih poslova naglasio je spremnost beloruskih vlasti da po tom pitanju deluju na transparentan način“, rekao je Lavrov novinarima. „Mislim da je ovo apsolutno razuman pristup.“\nSAD zahteva puštanje novinara\nAmerička ambasadorka u Belorusiji Julie Fisher osudila je incident sa Ryanairom kao primer Lukašenkovog „prezira“ prema međunarodnoj zajednici.\n„Lažna pretnja bombom i slanje MiG-a 29 da nateraju Ryanair da sleti u Minsk kako bi uhapsili novinara zbog politički motivisanih optužbi je opasno i odvratno“, napisala je na Tvitteru.\nAmerički državni sekretar Antony Blinken rekao je da Sjedinjene Države podržavaju istragu ICAO-a i da koordinira odgovor sa EU, Litvanijom i Grčkom.\n"Sjedinjene Države najoštrije osuđuju prisilno preusmeravanje leta između dve države članice EU i naknadno skidanje sa leta i hapšenje novinara Ramana Prataseviča u Minsku. Zahtevamo njegovo trenutno puštanje", rekao je on u izjavi.\nPratasevič je bio ključni administrator telegramskog kanala NEKSTA Live, koji je pratio proteste koji su izbili u Belorusiji nakon spornih predsedničkih izbora u zemlji prošlog avgusta.\nBeloruske vlasti su u novembru 2020. godine pokrenule istrage protiv Prataseviča i njegovog kolege Stepana Putila, zbog sumnje u organizaciju masovnih nereda, narušavanje društvenog poretka i podsticanje na mržnju.\nStaza leta, vidljiva na veb lokaciji flightradar124, sugeriše da je avion u stvari bio bliži Vilnjusu nego Minsku kada se okrenuo\nStaza leta, vidljiva na veb lokaciji flightradar124, sugeriše da je avion u stvari bio bliži Vilnjusu nego Minsku kada se okrenuo, prenosi BBC.\nRyanair je naveo da proverama na zemlji nije utvrđeno "ništa loše" i da je avion oslobođen da poleti nakon otprilike pet sati. Kompanija u saopštenju nije pomenula Ramana Prataseviča.\nŠtab beloruske liderke opozicije Svetlane Tihanovskaje izvestio je da je letačka posada kompanije Ryanair dobila poruku o bombi u avionu i da je vojni lovac MiG-29 poslat za pratnju putničkog aviona do aerodroma u Minsku.\nU nizu tvitova, Tihanovskaja je optužila belorusku vladu da je prisilila avion da sleti kako bi se uhapsio Pratasevič.\nBeloruske snage bezbednosti uhapsile su hiljade demonstranata na antivladinim protestima koji su počeli nakon spornih predsedničkih izbora na kojima Lukašenko tvrdi da je pobedio, a policijska premlaćivanja demonstanata široko su dokumentovana.\nLukašenko, koji Belorusijom vlada od 1994. godine, opire se međunarodnim pozivima da odstupi.\nEvropska unija je nametnula sankcije Belorusiji kao odgovor na represiju nad demonstrantima, opoziciji i medijima.


Prvo mesto za Hemijsko - tehnološku školu na Republičkom takmičenju - YU ECO RTV\nNaslovna / Društvo / Prvo mesto za Hemijsko – tehnološku školu na Republičkom takmičenju\nGoran maj 17, 2019\tDruštvo Napiši komentar 48 Pregledi\nHemijsko-tehnološka škola osvojila je prvo mesto iz predmeta Hemijska tehnologija na Republičkom takmičenju, ova nagrada priznanje je da je ova škola iz oblasti hemije najbolja u Srbiji. Od ukupnog broja učesnika , čak 4 učenika ove škole osvojilo je medalje.\nOd ukupno 250 učenika koji su učestvovali na Republičkom takmičenju iz područja rada hemija, nemetali i grafičarstvo kao i tekstilstvo i kožarstvo, učenici Hemijsko – tehnološke škole osvojili su čak 4 medalje. Po rečima nagrađenih učenika konkurencija je bila jaka, ali se ipak priprema i rad uz podršku i pomoć mentora isplatio. Osim što su pokazali znanje, kako kažu đaci, lepo je bilo upoznati i učenike škola širom Srbije sa kojima dele slična interesovanja.\nZaposleni ove školske ustanove zajedno sa učenicima veoma su zadovoljni ostvarenim rezultatima,a kako navode iz škole, pokazali su, ali i dokazali kvalitet i znanje koje neguje Hemijsko – tehnološka škola.\nHemijsko – tehnološka škola bila je domaćin dva Republička takmičenja iz područja rada hemija, nemetali i grafičarstvo kao i tekstilstvo i kožarstvo. Za neke od nagrađenih učenika ovo je bio prvi put da učestvuju na takmičenju, a kako kažu ovo je samo početak.\nPrethodna Predstavljena izložba „Srbi Livanjskog polja – trajanje kroz vekove“\nSledeća Poslednjih godina primetan pad u korišćenju SOS telefona


Dodik najavio izgradnju gasovoda i dvije elektrane - Biznis Info\nYou are at:Home»Energija»Dodik najavio izgradnju gasovoda i dvije elektrane\nDodik najavio izgradnju gasovoda i dvije elektrane\nČlan Predsjedništva BiH Milorad Dodik izjavio je da je u okviru gasifikacije Republike Srpske koja će biti realizovana sa ruskom kompanijom “Gasprom” planirano da bude sagrađen primarni gasovod od Bijeljine do Banjaluke i dvije gasne elektrane.\n“Sadržaji ranijeg projekta `Južni tok` sada su reafirmisani i planirano je da se gradi primarni gasovod od Bijeljine do Banjaluke, a da se na toj relaciji izgrade dvije gasne elektrane”, istakao je Dodik, prenijela je agencija Srna.\nOn je naveo da je tokom razgovora o gasifikaciji Republike Srpske, koje je imao za vrijeme nedavne posjete Rusiji, potvrđeno rusko učešće od 60 odsto u tom projektu, a učešće Republike Srpske od 40 odsto, kao i da će “Gasprom” projektovati i vršiti kontrolu radova.\nOn je naglasio spremnost da sa “Gaspromom” bude napravljen bilo koji aranžman, a da Republike Srpska dobije gasovod koji će imati mnogo uticaja na kvalitet života.\n“Srpska može da uzme kredit da uđe u aranžman za gasovod, jer nema sredstava koje može da rezerviše da bi sa stanovišta učešća u vlasništvu mogla čekati nekih 20 godina da joj se ta sredstva vrate u vidu dividende”, naveo je Dodik.\nOn je istakao da Republici Srpskoj preostaje da prihvati partnere koji imaju sredstva, podsjetivši da “Gasprom” ima svoju banku putem koje finansira značajan dio zajedničkih projekata.


Marić očekuje postizanje dogovora o ZSO – Radio Televizija KISS\nMarić očekuje postizanje dogovora o ZSO\nby admin · август 24, 2015\nKoordinator Upravljačkog tima za uspostavljanje Zajednice srpskih opština (ZSO) Ljubomir Maric izjavio je danas, povodom početka nove runde tehničkog dijaloga stručnih timova Beograda i Prištine u Briselu, da očekuje postizanje dogovora o najvažnijem pitanju – ZSO.\nMarić je izrazio nadu da neće biti blokada u sprovođenju dela sporazuma i dodao da je nekoliko meseci dovoljno da ZSO zaživi, da se formira i da stupi na snagu.\nOn je najavio da bi ZSO odmah činilo 10 opština i dodao da se nada da će se dve, koje su u planu da se formiraju – Prilužje i Gora, izjasniti da, takođe, žele da se priključe ZSO.\nMarić je podsetio da je narod na Kosovu i Metohiji podržao Briselski sporazum zbog ZSO.\n„Naša očekivanja su velika zato što u prethodnim rundama nije došlo do dogovora, ovo pitanje se odlagalo. Međutim, nakon konsultacija, koje smo imali prošle nedelje u četvrtak sa predstavnicima Vlade Republike Srbije, očekujemo da do dogovora dođe“, rekao je Marić na RTS-u.\nOn je izrazio uverenje da je međunarodna zajednica rešila da zatvori ova pitanja i da će ograničiti bilo kakve uslove koji mogu da dođu sa prištinske strane.\nKomentarišući izjavu kosovskog ministra spoljnih poslova Hašim Tačija da ZSO ipak neće imati izvršna ovlašćenja, Marić je rekao da je Beograd dobio signale iz visokih političkih krugova u Briselu i u Vašingtonu da se mogu očekivati provokacije albanskih političara koje služe isključivo za dnevno političke svrhe.\nSrpski narod na Kosovu i Metohiji veruje i u premijera Aleksandra Vučića i u direktora Kancelarije za Kosovo i Metohiju Marka Ðurića da će se oni izboriti da ZSO dobije formu i nadležnosti kakve su neophodne da se Kosovo i Metohija zaštiti i da ima budućnost, dodao je Marić.\nУниверзитет у Приштини, са привременим седиштем у Косовској Митровици, позвао премијерку на налажење обострано прихваљивог решења\n„Zatvoreni sloboda i pravda“\nјануар 29, 2015\nVučić posetio Kosovo i Metohiju\nNext story Oliveru Ivanoviću je produžen pritvor za još dva meseca\nPrevious story Zdravstveno stanje Olivera Ivanovića i dalje je složeno\nЕпидемије грипа у Србији за сада нема\n21 јан, 2019\nБиометеролошка прогноза за данас и сутра\nЗубин Поток кроз игру заборавља на проблеме\nArhiva Изабери месец јануар 2019 децембар 2018 новембар 2018 октобар 2018 мај 2018 април 2018 март 2018 фебруар 2018 јануар 2018 децембар 2017 новембар 2017 октобар 2017 септембар 2017 август 2017 јул 2017 јун 2017 мај 2017 април 2017 март 2017 фебруар 2017 јануар 2017 децембар 2016 новембар 2016 јул 2016 јун 2016 мај 2016 април 2016 март 2016 фебруар 2016 јануар 2016 децембар 2015 новембар 2015 октобар 2015 септембар 2015 август 2015 јул 2015 јун 2015 мај 2015 април 2015 март 2015 фебруар 2015 јануар 2015 децембар 2014 новембар 2014 октобар 2014 септембар 2014 август 2014 јул 2014 јун 2014 мај 2014 април 2014 март 2014 фебруар 2014 јануар 2014\nRadio Televizija KISS © 2019. All Rights Reserved.


Foto: Srna | Obezbijeđen dodatni prihod od milion KM\nSrna 04.08.2020 15:45\nMinistar energetike i rudarstva RS Petar Đokić istakao je da ove godine obavljen remont u Rudniku i termoelektrani (RiTe) Gacko, tri dana prije predviđenog roka, čime je obezbijeđen dodatni prihod od nešto više od milion KM.\nNakon radnog sastanka sa rukovodstvom preduzeća u Gacku, Đokić je Srni rekao da je ove godine u Rudnik i termoelektranu instaliran upravljačko-nadzorni sistem vrijedan oko 900.000 KM.\n"Riječ je o najkvalitetnijem doprinosu ovogodišnjem remontu, čime će se na najsavremeniji način obezbijediti upravljačka i nadzorna funkcija u okviru pojedinih proizvodnih procesa u Rudniku i termoelektrani", naglasio je Đokić.\nKada je riječ o poslovanju RiTe, Đokić je napomenuo da se može govoriti o vrlo pozitivnim kretanjima i odnosu kojeg pokazuje i uprava i "Elektroprivreda Republike Srpske", kao matično preduzeće.\n"Očekujemo da će rezultati u narednom periodu biti još bolji. Proizvodnja se očekuje na nivou od 103 odsto planirane, posebno imajući u vidu činjenicu da je remont uspješno završen i obavljen na kvalitetan način", rekao je Đokić.\nOn je dodao da su resorno ministarstvo, kao i uprava preduzeća, svjesni teškoća i problema koji postoje, posebno u dijelu rudarske proizvodnje, ali da je na sastanku bilo riječi kako ta pitanja rješavati kroz tekući proces rada.\n"To znači da će i u narednom periodu stanje pogonske spremnosti Rudnika i termoelektrane biti veoma dobro i da će imati veoma mali broj iskakanja iz sistema, što je bila i karakteristika prethodnog perioda", dodao je Đokić.\nĐokić je naveo da je sastanku prisustvovao i generalni direktor "Elektroprivrede" Luka Petrović.\nOn je dodao da je danas održana i Skupština akcionara RiTe Gacko, na čijem su dnevnom redu bila organizaciona pitanja.\n"To se prvenstveno odnosi na promjene statuta gdje se određene organizacione cjeline spajaju i modeliraju nešto drugačije kako bi preduzeće poslovalo u sistemu zaštite na kvalitetniji način", napomenuo je Đokić.\nĐokić je dodao da su donesene odluke o izboru članova Nadzornog odbora, jer su pojedinim članovima istekli mandati.\nRiTe Gacko Petar Đokić Ministarsvo energetike i rudarstva RS Elektroprivreda RS


Među njima je svakako Mandarin Oriental, Marrakech, smešten u Maroku, koji će svoje posetioce oduševiti novim Spa Retreat paketom. U savršeno mirnoj atmosferi ovog odmarališta, gosti se mogu opuštati i odmarati, uz specijalne wellness programe koji uključuju personalne treninge, kolektivne sesije joge, marokanske tretmane lica i tela, kao i personalizovane masaže, koje su dizajnirane tako da opuste i regenerišu naš um, telo i duh.\nSpa centar ovog hotela ima površinu od oko 1.800 kvadrata, podeljenih u šest različitih apartmana za tretmane, gde tri imaju sopstvene privatne terase i bašte. Na samo nekoliko minuta od Medine, Mandarin Oriental, Marrakech nudi svojim gostima spokoj, marokansku gostoljubivost i najbolje luksuzne Mandarin Oriental usluge.\nSa dvadeset hektara bujnih bašti, luksuzne vile ovog odmarališta, zajedno sa apartmanima, daju nam priliku da uživamo u mirnim bazenima i zasenjenim otvorenim prostorima koji nude privatnost. Gosti koji žele da u potpunosti urone u spa iskustvo, mogu bukirati infiniti pool apartmane, nadomak spa centra.


Žiri: Izuzetan kvalitet filmova na LIFFE - JUGPRESS\nŽiri: Izuzetan kvalitet filmova na LIFFE\nČlan žirija ovogodišnjeg , 10. Leskovačkog internacionalnog filmskog festival (LIFFE) , slovenački reditelj Karpo Godina rekao je da je “iznenađen kvalitetom filmova koji su pristigli na ovaj festival”.\n“Kinematografija u regionu itekako živi i da su projekti jako, jako visoki i raznoliki. Ako se uporede ovaj naš region sa velikom Francuskom, Italijom, Nemačkom , gde se snima po 200-300 filma pa se pojavi pet nekih filma koji idu iznad proseka, ovo što gledam kod nas daleko nadmašuje taj odnos , što je pokazatelj našeg kontinuiteta I naše unutrašnje snage”, rekao ej na press konferenciji članova žirija Godina.\nPredsednik žirija, hrvatski redutelj Zrinko Ogresta, koji je prošle godine osvojio titulu najboljeg režisera na LIFFE, rekao je da se “događa jedna zanimljiva stvar, već niz godina se na ovom prostoru stvaraju vrlo kvalitetni filmovi”.\n“ Naravno, ne svi, uvek ima svega, ali ako govorimo o nekom proseku koji je prilično kvalitetan i rekao bih da smo nekako obrnuto proporcionalni, kvalitet naših filmova nije u srazmeri sa našim uticajem u svetskom svetu filma. Dakle, bosanskim, srpskim, slovenskim i ostalim filmskim stvaraocima sa ovih područja znatno je teže pridobiti pažnju i reflektore velikih festival”, rekoa je on.\n“Kad samo uzmete u obzir jedan podatak da je ponajveći svetski festival poput Berlina, Venecije ili Kana u principu otvaraju svega dva mesta za filmove iz jugoistočne Evrope, dakle govorim o dva mesta u glavnom progamu i da za ta mesta konkurišu svi filmovi sa ovih naših prostora i iz Bugarske, Rumunije.. Vrlo je teško i onda kad imate kvalitetan film dobiti mesto na tako velikim svetskim priredbama: , a one su uslov da bi vam film dobio relevantnu pažnju”, rekao je Ogresta.\n“Naravno, to sve nas ne čini ovde demotivisanim, mi smo nastavili snimati kvalitetne, zanimljive filmove i ovogodišnja produkcija to jasno pokazuje. Ovde se rade ne samo dobri filmovi, nego filmovi u kojima se ima šta reći. Film ima pravo da bude i slabiji i bolji, kao uostalom i sve na svetu, ali najgore je kad ništa ne govori. Činjenica da se ovde u svim filmovima, pa bili oni malo bolji ili gori, susrećemo sa relevantnim i važnim sadržajima i to je ono na čemu se ovaj festival zasniva”, rekao je Ogresta.\nČlan žirira, srpski glumac Zoran Cvijanović rekoa je da je LIFFE “posebna prilika da na jednom mestu vidim filmove za koje uopšte nemam vremena i zaista sam presrećan jer je selekcija jako dobra”.\n“Ovo me podsetilo na neka stara vremena tih velikih festivala kada bi se svi zajedno okupili i kada bi se odmah pregrupisali. Ako bi bio neki dobar film iz Zagreba, Skoplja, Ljubljane, to bi odmah pokrenulo ceo Beograd da se digne na noge i da krene mnogo ozbiljnije da posmatra i sebe i svoj život i posao kojim se bavi. Tako da mi se čini da će žiriju u ovoj selekciji biti teško da podeli ovako malo nagrada. Jako puno dobrih uloga su napravile moje kolege, jako dobar rad reditelja sa glumcima, to smo sve videli( rekao je Cvijanović).


Predsednik je tada najavio da će to biti prilika da sa Makronom razovara o svim pitanjima, te da veruje u podršku Francuske na evropskom putu Srbije i dolazak još većeg broja investitora u našu zemlju.\nUkazao je da je "Makron veliki lider", te podsetio da je francuski predsednik na nedavnom Samitu EU–Zapadni Balkan u Sofiji vrlo jasno govorio o evrointegraciji Zapadnog Balkana.\n"Emanuel Makron, predsednik Francuske, je veliki lider i on je u Sofiji vrlo jasno govorio, i ja mislim da dobro razumem kakav je njegov stav. Zato, donekle razumem frustriranost nekih zemalja", rekao je tada Vučić.\nSastanak sa Makronom, ranije najavljivan, pada u veoma izazovnom trenutku za Srbiju, imajući u vidu pritisak Zapada da se problem Kosova i Metohije definitivno razreši sporazumom o normalizaciji odnosa, ali i klimom koja je znatno drugačija od prethodnog sastanka srpskog i francuskog predsednika, sredinom decembra prošle godine.\nDijaloga na najvišem nivou između Srbije i Francuske gotovo da nije bilo, čitavih 18 godina, od posete Žaka Širaka neposredno posle 5. oktobra, što je bio izraz zadovoljstva zbog promene vlasti u Beogradu.


05. februar 2015. SPORT – Na drugo kolo Kupa Streljačkog saveza Srbije za pionire i pionirke, kadete i kadetkinje, mlađe juniore i juniorke, u okviru B programa i devetnaesti Kup „Zastava oružje“ u streljaštvu za kadete i kadetkinje, Streljačka družina „Smederevo“ prijavila je 20 strelaca, koji će imati 22 nastupa. Takmičenje će se održati u nedelju 8. decembra, u sali „Politehničke škole“ u Kragujevcu. Organizator takmičenja je Streljački klub „Čika Mata“, a generalni sponzor „Zastava oružje“ iz Kragujevca.\nNikola Simić, trener strelaca puškom, na vatrenu liniju izvešće najpre strelce koji se takmiče serijskom vazdušnom puškom, u okviru Kupa Srbije, i to pionira Veljka Ilića i pionirku Nataliju Tasić. Ovi strelci nastupiće i standardnom vazdušnom puškom u konkurenciji kadeta i kadetkinja i mlađih juniora i juniorki. Ilić je na prvom kolu Kupa Srbije, pre dve nedelje u Beogradu, pored bodova za finale u svojoj kadetskoj kategoriji, ali i u objedinjenim kategorijama sa mlađim juniorima i juniorkama, osvojio i bronzanu medalju u kadetskoj kategoriji. Pored njih, ovim oružjem, u obe kategorije, nastupiće i Aleksandra Vujasin, koja je takođe na prvom kolu, osvojila bodove za plasman u finale Kupa u obe kategorije. Prvi put standardnim vazdušnim oružjem nastupiće Iva Jovanović i Jovana Lazić.\nTrener strelaca pištoljem Boban Marinković u konkurenciji kadeta pištoljem izvešće Petra Adamovića, a u konkurenciji kadetkinja Anu Todorović. Oba strelca su osim bodova za plasman u finale Kupa Srbije u obe kategorije osvojili i bronzane medalje na prvom kolu Kupa u kadetskim kategorijama.\nNa tradicionalnom, 19. „Zastava kupu“ serijskom vazdušnom puškom osim, sada već standardnih strelaca SD „Smederevo“: Veljka Ilića, Uroša Ćorovića, Nemanje Adamovića, Iva Barjaktarevića, Natalije Tasić, Ive Jovanović, Jovane Lazić, Tijane Dimitrijević i Snežane Jovanović, nastupiće prvi put i troje strelaca proizašlih iz ovogodišnje Škole streljaštva: Vera Petronijević, Nataša Đokić i Anja Vasiljević. Ovo takmičenje se u celosti odvija po pravilniku takmičenja Streljačkog saveza Srbije, osim u delu posebnog pravila kojim se propisuje sastav ekipe. Ekipu čine tri kadeta i tri kadetkinje (ukupno šest članova), što ovo takmičenje čini posebno zanimljivim.\nDomaćin trećeg kola Kupa, koje će se održati krajem februara, još uvek nije poznat, ali zna se da će se Finalno kolo Kupa Streljačkog saveza Srbije na vazdušnom oružju u svim disciplinama na 10 metara održati na strelištu u Sportskoj hali Smederevo, u organizaciji SD „Smederevo“, 28. i 29. marta 2015. godine.\n« Mihajlović: Uspećemo u pregovorima sa Esmarkom\nEsmark tvrd, ne garantuje posao svima »


Zlatibor korak bliže statusu ekološke opštine – Vila As\nNSZ – Produženi rokovi za prijavu tokom vanrednog stanja\nU Srbiji evidentiran 741 pacijent Covid 19\nApoteka Čajetina produženo radi u nedelju 29.marta\nProdavnice za penzionere na teritoriji opštine Čajetina – 29.mart\nNa Zlatiboru su 30. novembar 2017.godine počeli radovi na izgradnji postrojenja za preradu otpadnih voda na Zlatiboru. Ovaj projekat je vredan 4,5 miliona eura. Cilj ovog projekta je zaštita životne sredine ne samo na teritoriji opštine Čajetina već i za sve opštine u slivu Drine.\nPredsednik opštine Čajetina, Milan Stamatović je obišao gradilište i ovom prilikom je izjavio da je ovaj projekat kapitalna investicija koja je usmerena ka zaštiti životne sredine kako bi Čajetina postala prva ekološka opština u Srbiji.\n“Ovaj projekat je dugo godina pripreman, ali nažalost moram da kažem da nismo imali razumevanje srpske i srpske politike. Naišli na razumevanje slovenačke vlade i njihovih kompanija koje su nam pomogle u ovom projektu i koje zajedno učestvuju u izgradnji ovog postrojenja. Mi im se ovim putem zahvaljujemo i nadam se da ovo neće biti jedini projekat na kome ćemo mi sarađivati, rekao je Stamatović.\nSlovenačka vlada je obezbedila 1,5 miliona evra što je trećina potrebnih sredstava za realizaciju ove investicije kroz program Centra za međunarodnu saradnju i razvoj (CMSR) Republike Slovenije uz čiju pomoć i razumevanje će opština Čajetina biti među prvim ekološkim opštinama u Srbiji.\n“Mi smo dobili 1,5 miliona evra donacije od Slovenije i na tome smo im izuzetno zahvalni, dok smo od naše Vlade dobili samo opstrukcije i podmetanje klipova, ističe Stamatović i dodaje da ovaj projekat važan za očuvanje životne sredine.\nOpština Čajetina završila je idejno rešenje, odredila lokaciju, uradila pristupni put i trafostanicu, kako bi se stekli svi potrebni uslovi za izgradnju ovog postrojenja, a radove na izgradnji postrojenja izvodi konzorcijum koji čine građevinske firme “Jedinstvo” iz Sevojna, beogradski “Beohidro” i slovenačka firma “Hidroinženiring”.\nDirektor CMSR Republike Slovenije Gašper Jež izjavio je da je izuzetno zadovoljan zbog početka izgradnje postrojenja za preradu otpadne vode na Zlatiboru i da se nada da će, za manje od godinu dana fabrika biti puštena u rad, naglasivši da su spremni da podrže sve aktivnosti i razvojne projekte opštine Čajetina, ali i da su zainteresovani da pomognu celom području oko reke Drine u pročišćavanju otpadnih voda koje se slivaju u tu reku.\nPredsednik Skupštine opštine Čajetina Miloje Rajović kaže da su još pre deset godina postojale inicijative za izgradnju ovakvih postrojenja, ne samo na teritoriji opštine Čajetina već i u celoj Srbiji, i da je, nakon toliko vremena, lokalna samouprava uspela da započne projekat što nije bilo nimalo lako, s obzirom da je bilo potrebno pripremiti plansku dokumentaciju i obezbediti finansijska sredstva za realizaciju izgradnje postrojenja.\nKorisnik budućeg postrojenja biće JKP „Vodovod Zlatibor“ a prema rečima direktora ovog javnog preduzeća Rada Jovanovića, njegova izgradnja imaće višestruki značaj za Zlatibor, kako za njegov turistički razvoj i svrstavanje planine u turističku destinaciju prve kategorije tako i za zaštitu životne sredine i uređenje dela reke Obudojevice, gde će biti izgrađeno i šetalište.\nU planu je i izgradnja postrojenja za prečišćavanje otpadnih voda za Sirogojno, Mačkat i Čajetinu, gde je i najveća koncentracija stanovništa, a kada se ovo realizuje opština Čajetina će biti prva kompletno ekološka opština u Srbiji.\nU budžetu predviđeno 75 miliona za Čajetinu


Završeno uvođenje AVP sistema na nivou prvostepenih trgovinskih sudova Završeno uvođenje AVP sistema na nivou prvostepenih trgovinskih sudova – Personal magazin\nPomoćnik ministra pravde u Vladi Republike Srbije Dejan Pašić izjavio je danas da će Projekat automatskog vođenja predmeta, pokrenut u saradnji sa Američkom agencijom za međunarodni razvoj (USAID) i Evropskom…\nPomoćnik ministra pravde u Vladi Republike Srbije Dejan Pašić izjavio je danas da će Projekat automatskog vođenja predmeta, pokrenut u saradnji sa Američkom agencijom za međunarodni razvoj (USAID) i Evropskom komisijom, biti sproveden u svim sudovima u Srbiji.\nPašić je prilikom početka primene ovog projekta u Trgovinskom sudu u Nišu najavio da će tokom decembra ovakav program biti sproveden u Višem trgovinskom sudu, a zatim će u okviru sveopšte reforme pravosuđa ovakav ili sličan sistem biti sproveden i u svim sudovima opšte nadležnosti.\nOn je ukazao na to da je Ministarstvo pravde prepoznalo pogodnosti rada u ovom programu, koji omogućava da zainteresovane stranke sa sajta Ministarstva ili nadležnog trgovinskog suda mogu dobiti sve neophodne informacije vezane za neki predmet.\nDanašnjoj svečanosti u sudu prisustvovali su predstavnici niškog pravosuđa, predsednici trgovinskih sudova iz ovog dela Srbije, kao i predsednik Višeg trgovinskog suda u Beogradu Radomir Lazarević.\nTrgovinski sud u Nišu je poslednji u Srbiji uveo sistem automatskog praćenja predmeta, čime je ovaj projekat na nivou prvostepenih trgovinskih sudova završen.\nMinistarstvo pravde je za realizaciju tog projekta u protekle dve godine izdvojilo približno 100 miliona dinara, a USAID više od 13,7 miliona dolara.\nZavršeno uvođenje AVP sistema na nivou prvostepenih trgovinskih sudova was last modified: December 8th, 2008 by Redakcija


UPOZORAVAJUĆI PODACI: Svaki drugi vozač pod dejstvom alkohola - PLUMRACE\n31. 10. 2017. Comments (0) Views: 1029 Bezbednost\nIako skoro dve trećine ljudi smatra da ne bi trebalo da postoji tolerancija za vozače koji voze pod dejstvom alkohola, čak 68% vozača u svetu potvrdilo je da su vozili pod uticajem alkohola. To su pokazali rezultati globalnog istraživanja kompanije HEINEKEN, koje je kompanija predstavila studentima Ekonomskog fakulteta u Beogradu, na edukativnoj radionici o odgovornoj konzumaciji.\n„Bezbednost u saobraćaju je jako važna tema, i potrebno je mladima konstantno da govorimo o posledicama i opasnostima vožnje u alkoholisanom stanju, na potrebu poštovanja saobraćajnih propisa i odgovornog ponašanja dok su za volanom. Ulica nije trkačka staza, već mesto na kom smo odgovorni ne samo za svoj život, već i za živote drugih učesnika u saobraćaju. Poručio bih svima da budu fokusirani dok voze, jer je za tragediju dovoljan samo jedan trenutak nepažnje. Takođe, podsetio bih sve da je jako važno ne konzumirati alkohol dok voze, o čemu nam govori i kompanija HEINEKEN Srbija“ poručio je naš najbolji automobilista Dušan Borković, koji je podržao aktivnosti kompanije HEINEKEN Srbija i celokupnu kampanju WYDND.\nTagovi: bezbednost saobraćaja, damir okanovi', Dušan Borković, heineken, komitet\n» Bezbednost » UPOZORAVAJUĆI PODACI: Svaki drugi vozač pod dejstvom alkohola\nNa sajmu u Novom Sadu tri automobilske premijere iz Grand...


Američki gigant u segmentu internet trgovine „Amazon“ u prvom tromesečju ove godine ostvario je rast prihoda od 43 odsto, odnosno 51 milijardu dolara, podstaknut rastom internet kupovine u SAD.\nTakođe, „Amazon“ je više nego udvostručio neto dobit, a tokom prva tri meseca ona je porasla na 1,6 milijardi dolara, dok je u istom periodu prošle godine dobit iznosila 724 miliona dolara.\nZbog tog rasta Džef Bezos je u samo jednom danu postao bogatiji za 12 milijardi dolara, kako piše Bloomberg, i sada vredi 134 milijarde dolara, čime je uverljivo najbogatiji čovek na svetu.\nKompanija se nedavno našla na meti američkog predsednika Donalda Trampa, koji tvrdi da “Amazon” ne plaća dovoljno poreza. Takođe, tvrdio je da “Amazon” potkrada američku poštu “US Postal Service”, koja, kaže Tramp, gubi prosečno 1,50 dolara za svaki paket, koji isporučuje za “Amazon”.\nAnalitičar finansijske kuće “Wedbush Securities” Michael Pachter izjavio je za Reuters da je uspeh Bezosa njegova najbolja moguća osveta američkoj administraciji zbog pretnji oko poreza na prodaju i neplaćanja dovoljnog i fer udela.\n“Amazon” je saopštio da su prihodi od prodaje iz poslovanja u Severnoj Americi porasli na 30,7 milijardi dolara, u poređenju sa 20,9 milijardi dolara u prvom tromesečju prošle godine.\nTime je dobit skočila na 1,1 milijardu dolara, u odnosu na prethodnih 596 miliona dolara.\n„Amazon Web Services“, platforma za "cloud" poslovanje, koju koriste brojne velike kompanije, u prva tri meseca 2018. godine ostvarila je, takođe, dobre rezultate.\nNa Wall Street-u očekuju dobre poslovne rezultate kompanija


Foto: Vladan Milosavljević / Privatna arhiva\n- Naša priča započela 18. januara 2020. godine, kada sam stupio u kontakt sa prijateljem koji živi sam i do tada u jako teškim uslovima. Nije tražio nikakvu pomoć, ali ja sam osetio da mu je neophodna i uspeo da mu je obezbedim u rekordnom roku i na diskretan način. Pokrenuo sam Fejsbuk grupu "Pomoć prijatelju" i zahvaljujući ljudima iz Ćuprije, cele Srbije, Evrope i sveta, priča je dobila najlepši nastavak - kaže za "Blic" Vladan Milosavljević, sada već dobro poznati humanitarac iz Ćuprije.\n"Sto duša je stalo na livadu, da zamole svakog Srbina, celu Srbiju za život jednog deteta": Apel za pomoć Stefanu širi se mrežama\nTokom skoro dve godine postojanja grupe, Vladan je uspeo da pruži pomoć velikom broju dece, bolesnim i materijalno ugroženim sugrađanima i potrudio se da odgovori na svaki apel, pitanje ili nedoumicu i kada bi se danas "podvukla crta" rezultati bi izgledali otprilike ovako: ogrev i zimnica za najugroženije sugrađane, 15 porodičnih obroka dnevno, stalan posao za nekoliko članova grupe, na desetine poklonjenih komada nameštaja, stotine "izgubljeno-nađeno" akcija i hiljade izmamljenih suza i osmeha.\n- Ćupričani su jako humani i istinski rešeni da pomognu jedni drugima u svakoj prilici, kojih u našoj organizaciji ima bukvalno non-stop. Do porodica i ljudi kojima je potrebna pomoć, dolazimo posredno i neposredno. Često dobijamo sugestije sugrađana, a nešto ređe direktne pozive za pomoć. Jedna od najvećih akcija odnosila se na pomoć mališanu koji boluje od cerebralne paralize, u kojoj se sakupljeno dosta sredstava za operaciju i fizioterapeutski tretman. Tu je i momak koji boluje od retkog oblika leukemije, kojem je obezbeđen besplatan smeštaj, obroci i svakodnevni prevoz do bolnice na vežbe. Evo, sada je počela izgradnja kuće porodici iz obližnjeg sela - kaže nam Vladan.\nRadovi na izgradnju kuće pokrenuti zahvaljujući "Pomoć prijatelju"\nVladanova ideja i misija naišla je i na odobravanje predstavnika grada i lokalnih privrednika, koji se neretko priključuju akcijama, obezbeđujući obroke, usluge ili pakete jednokratne pomoći svima koji zatraže pomoć u grupi "Pomoć prijatelju".\n- Cilj je bio da u ljudima probudimo onu najbolju stranu, koja svakako postoji u svakome od nas i čini mi se da smo uspeli! U funkcionisanje grupe uključeno je mnogo ljudi i iako akcije organizujem uglavnom sam, bez pomoći i podrške to ne bi bilo moguće, počevši od moje porodice pa do svakoga ko je potpomogao rad grupe makar i samo lepom rečju - kaže ovaj humanitarac.\nDa se radi o čoveku sa velikim "č" pokazuje i činjenica da pored svog stalnog "od 9 do 5" posla i svim tekućim akcijama u grupi, pronalazi vreme da brine o životnoj sredini koja ga okružuje, pa neretko zavrne rukave i počisti ono što su njegovi sugrađani ostavili iza sebe.\n- Nije uvek sve tako sjajno, mnogima je nerealno da se neko ovoliko daje za društvo, ponekad sve izgleda besmisleno, ali takav osećaj brzo nestane. Ovo radim jer ne želim da propustim priliku da oplemenim sebe i da sve to prenesem, kako na svoju, tako i svu ostalu decu - zaključuje Milosavljević.


Cisco® Eos softerska platforma unapređuje dodatne Warner Music Group web sajtove za umetnike kao što su Paramore, Trey Songz, Halestorm, Sean Paul i drugi\nBEOGRAD, 18. Avgust 2009. godine - Kompanije Warner Music Group i Cisco® objavile su proširenje svoje saradnje strateškim ugovorom kojim će WMG koristiti Cisco® social entertainment platformu (Eos platformu za društvene mreže i online zabavu) za unapređenje web sajtova brojnih umetnika. Eos će od sada biti dostupan u WMG za razvijanje neograničenog broja sajtova za njihov portfolio umetnika i robnih marki, a igraće značajnu ulogu u okviru inicijativa ka krajnjem korisniku ove kompanije.\nCisco® Eos platforma omogućava kompanijama na polju medija i zabave da kreiraju zabavu koja dopunjuje osnovni sadržaj sajtova, da upravljaju njima i da ih unovče. Novo rešenje kompanije Cisco® integriše osobine društvenog umrežavanja, upravljanja sadržajem i analitike u jedinstveno okruženje koje kompanije iz oblasti medija mogu koristiti za prilagođavanje iskustava i upravljanje njima kroz brendirane veb sajtove.\n«Kompanija Cisco® je posvećena tome da pomogne industriji medija i zabave da proizvede sledeći veliki hit - nova, personalizovana i interaktivna iskustva koja dodaju vrednost vezi između fanova i zabavnog sadržaja koji vole», izjavio je John Chambers, predsedavajući i CEO kompanije Cisco®. On je takođe dodao da je industrija zabave u tržišnoj tranziciji, a da je mreža platforma na osnovu koje se ova industrija može redefinisati, izrazivši zadovoljstvo što je kompanija Cisco® sarađivala sa vizionarom poput Edgar Bronfmana i kompanije WMG na njihovom bližem povezivanju sa fanovima širom sveta.